ಮೊಜಿಲ್ಲಾ ಫೈರ್ಫಾಕ್ಸ್

**ಮೊಜಿಲ್ಲಾ ಫೈರ್‌ಫಾಕ್ಸ್**  ಒಂದು ಉಚಿತ ಮತ್ತು ತೆರೆದ ಮುಕ್ತ ವೆಬ್ ಬ್ರೌಸರ್ ಆಗಿದ್ದು ಅದನ್ನು ಮೊಜಿಲ್ಲಾ ಅಪ್ಲಿಕೇಶನ್ ಸೂಟ್ ದಿಂದ ರೂಪಿಸಲಾಗಿದ್ದು ಮೊಜಿಲ್ಲಾ ಕಾರ್ಪೋರೇಶನ್ ಅದನ್ನು ನಿರ್ವಹಿಸುತ್ತಿದೆ. ಒಂದು ನೆಟ್ ಅಪ್ಲಿಕೇಶನ್ಸ್ ಅಂಕಿಅಂಶಗಳ ಪ್ರಕಾರ ವೆಬ್ ಬ್ರೌಸರ್‌ಗಳ ಬಳಕೆಯ ಹಂಚಿಕೆಯಲ್ಲಿ 24.59% ಅನ್ನು ಫೈರ್‌ಫಾಕ್ಸ್‌ ದಾಖಲಿಸಿದ್ದು, ಅದು ಜಾಗತೀಕ ಬಳಕೆಯಲ್ಲಿ ಎರಡನೆಯ ಅತ್ಯಂತ ಪ್ರಸಿದ್ಧವಾದ ಬ್ರೌಸರ್ ಆಗಿದ್ದು ಮೈಕ್ರೋಸಾಫ್ಟ್‌ನ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ನ ನಂತರದಲ್ಲಿದೆ. ಇತರ ಮೂಲಗಳ ಪ್ರಕಾರ ಫೈರ್‌ಫಾಕ್ಸ್‌ನ ಬಳಕೆ ಹಂಚಿಕೆಯು 20% ಮತ್ತು 32% ರ ನಡುವೆ ಇದೆ.

ವೆಬ್ ಪುಟಗಳನ್ನು ಪ್ರದರ್ಶಿಸಲು, ಫೈರ್‌ಫಾಕ್ಸ್‌ ಗೆಕ್ಕೊ ವಿನ್ಯಾಸ ಎಂಜಿನ್‌ ಅನ್ನು ಬಳಸುತ್ತದೆ. ಇದು ಪ್ರಮಾಣಗಳಿಗೆ ಸೇರಿಸಬಹುದೆಂದು ಯೋಚಿಸಲಾದ ಅನೇಕ ವೈಶಿಷ್ಟ್ಯಗಳನ್ನು ಸೇರಿ ಅತ್ಯಂತ ಇತ್ತೀಚಿನ ವೆಬ್ ಪ್ರಮಾಣಗಳನ್ನು ಬಳಸುತ್ತದೆ.

ಇತ್ತೀಚಿನ ಫೈರ್‌ಫಾಕ್ಸ್‌ ವೈಶಿಷ್ಟ್ಯಗಳಲ್ಲಿ ಟ್ಯಾಬ್ಡ್ ಬ್ರೌಸಿಂಗ್, ಪದ ಪರೀಕ್ಷಕ, ಇನ್‌ಕ್ರಿಮೆಂಟಲ್ ಫೈಂಡ್, ಲೈವ್ ಬುಕ್‌ಮಾರ್ಕಿಂಗ್, ಒಂದು ಡೌನ್‌ಲೋಡ್ ನಿರ್ವಾಹಕ, ಖಾಸಗಿ ಬ್ರೌಸಿಂಗ್, ಪ್ರದೇಶ-ಅರಿವಿನ ಬ್ರೌಸಿಂಗ್ ("ಜಿಯೋಲೊಕೇಶನ್" ಎಂದೂ ಕರೆಯಲಾಗುತ್ತದೆ) ಗಳನ್ನು ಹೊಂದಿದ್ದು, ಅವುಗಳು ಪ್ರತ್ಯೇಕವಾಗಿ ಒಂದು ಗೂಗಲ್ ಸೇವೆ ಮತ್ತು ಹೆಚ್ಚಿನ ಸ್ಥಳೀಕರಣಗಳಲ್ಲಿ ಸಾಮಾನ್ಯವಾಗಿ ಬಳಸುವ ಒಂದು ಅಂತರ್ಗತ ಹುಡುಕಾಟ ವ್ಯವಸ್ಥೆಯ ಮೇಲೆ ಆಧಾರಿತವಾಗಿವೆ.  ಇದಕ್ಕೆ ಇನ್ನೂ ಹೆಚ್ಚಿನ ಕಾರ್ಯಗಳನ್ನು ಮೂರನೇ-ಪಕ್ಷದ ಅಭಿವರ್ಧಕರು, ರಚಿಸಿದ ಆ‍ಯ್‌ಡ್-ಆನ್‌ಗಳ ಮೂಲಕ ಸೇರಿಸಬಹುದಾಗಿದ್ದು, ಅವುಗಳದೇ ದೊಡ್ಡ ಸಂಖ್ಯೆಯ ಆಯ್ಕೆಯಿದೆ. ಈ ವೈಶಿಷ್ಟ್ಯವೇ ಫೈರ್‌ಫಾಕ್ಸ್‌ ಬಳಕೆದಾರರನ್ನು ಹೆಚ್ಚು ಸೆಳೆದಿದೆ.

ಫೈರ್‌ಫಾಕ್ಸ್‌ ಜಿಎನ್‌ಯು/ಲಿನಕ್ಸ್‌, ಮ್ಯಾಕ್ ಒಎಸ್ ಎಕ್ಸ್, ಮೈಕ್ರೋಸಾಫ್ಟ್‌ ವಿಂಡೋಸ್‌ ಮತ್ತು ಇನ್ನಿತರ ಯುನಿಕ್ಸ್‌-ನಂತಹ ಆಪರೇಟಿಂಗ್ ಸಿಸ್ಟಮ್‌ಗಳ ವಿವಿಧ ಆವೃತ್ತಿಗಳಲ್ಲಿ ಚಲಿಸುತ್ತದೆ. ಅದರ ಇತ್ತೀಚಿನ ಸ್ಥಿರ ಬಿಡುಗಡೆಯೆಂದರೆ 3.6.3 ಆವೃತ್ತಿಯಾಗಿದ್ದು, ಇದು  ರಂದು ಬಿಡುಗಡೆಯಾಗಿದೆ. ಫೈರ್‌ಫಾಕ್ಸ್‌ನ ಮೂಲ ಕೋಡ್ ಒಂದು ಉಚಿತ ಸಾಫ್ಟ್‌ ವೇರ್‌ವಾಗಿದ್ದು, ಅದನ್ನು ಒಂದು ಟ್ರೈ-ಲೈಸೆನ್ಸ್ GNU GPL/GNU LGPL/MPL ಅಡಿಯಲ್ಲಿ ಬಿಡುಗಡೆಗೊಳಿಸಲಾಗಿತ್ತು.

## ಇತಿಹಾಸ 
ಈ ಫೈರ್‌ಫಾಕ್ಸ್‌ ಪ್ರೊಜೆಕ್ಟ್ ಡೇವ್ ಹ್ಯಾಟ್, ಜೋ ಹೆವಿಟ್ ಮತ್ತು ಬ್ಲೇಕ್ ರೋಸ್‌ರಿಂದ ಮೊಜಿಲ್ಲಾ ಪ್ರೊಜೆಕ್ಟ್‌ನ ಪ್ರಯೋಗ ವಿಭಾಗವಾಗಿ ಪ್ರಾರಂಭವಾಯಿತು.  ನೆಟ್‌ಸ್ಕೇಪ್‌ನ ಪ್ರಾಯೋಜಕತ್ವದ ವಾಣಿಜ್ಯಿಕ ಅಗತ್ಯಗಳು ಮತ್ತು ಅಭಿವರ್ಧಕ-ರೂಪಿತ ಫೀಚರ್ ಕ್ರೀಪ್ ಇವೆರಡೂ ಮೊಜಿಲ್ಲಾ ಬ್ರೌಸರ್‌‌ನ ಉಪಯುಕ್ತತೆಯನ್ನು ಹಾಳುಮಾಡಿತು ಎಂದು ಅವರು ನಂಬಿದರು. ತಾವು ಕಂಡುಕೊಂಡ ಮೊಜಿಲ್ಲಾ ಸೂಟ್‌ನ ಸಾಫ್ಟ್‌ ವೇರ್‌ ಗರ್ವದ ವಿರುದ್ಧ ಹೋರಾಡಲು, ಅವರು ಒಂದು ಸ್ವಸಂಪೂರ್ಣ ಬ್ರೌಸರ್‌ ಅನ್ನು ರೂಪಿಸಿದರು ಮತ್ತು ಆ ಮೂಲಕ ಮೊಜಿಲ್ಲಾ ಸೂಟ್‌ ಅನ್ನು ಬದಲಿಸಲು ಬಯಸಿದ್ದರು. ಏಪ್ರಿಲ್ 3, 2003 ರಂದು ಮೊಜಿಲ್ಲಾ ಸಂಸ್ಥೆಯು ಮೊಜಿಲ್ಲಾ ಸೂಟ್‌ ನಿಂದ ಫೈರ್‌ಫಾಕ್ಸ್‌ ಮತ್ತು ಥಂಡರ್‌ಬರ್ಡ್‌ ಗೆ ತಮ್ಮ ಗಮನವನ್ನು ಕೇಂದ್ರೀಕರಿಸಲು ಬಯಸುವುದಾಗಿ ಹೇಳಿದರು.

ಫೈರ್‌ಫಾಕ್ಸ್‌ ಪ್ರೊಜೆಕ್ಟ್ ಅನೇಕ ಬಾರಿ ಹೆಸರನ್ನು ಬದಲಾಯಿಸಿಕೊಂಡಿದೆ. ಮೊದಲು ಅದನ್ನು *ಫೀನಿಕ್ಸ್‌*  ಎಂದು ಕರೆಯಲಾಗಿತ್ತು, ಆದರೆ ಫೀನಿಕ್ಸ್‌ ಟೆಕ್ನಾಲಜೀಸ್‌ ನೊಂದಿಗಿನ ವ್ಯಾಪಾರಮುದ್ರೆ ಸಮಸ್ಯೆಯ ಕಾರಣಕ್ಕಾಗಿ ಅದರ ಹೆಸರನ್ನು ಬದಲಾಯಿಸಲಾಯಿತು. ಹೊಸ ಹೆಸರು, *ಫೈರ್‌ಬರ್ಡ್‌*  ಎಂದು ಇಟ್ಟಾಗ ಫೈರ್‌ಬರ್ಡ್‌ ಉಚಿತ ಡೇಟಾಬೇಸ್ ಸಾಫ್ಟ್‌ವೇರ್ ಪ್ರೊಜೆಕ್ಟ್‌ನಿಂದ ತೀಕ್ಷ್ಣವಾದ ಪ್ರತಿಕ್ರಿಯೆ ಬಂದಿತು. ಇದಕ್ಕೆ ಪ್ರತಿಕ್ರಿಯೆಯಾಗಿ, ಮೊಜಿಲ್ಲಾ ಫೌಂಡೇಶನ್‌ ಈ ಬ್ರೌಸರ್‌ ಯಾವತ್ತೂ *ಮೊಜಿಲ್ಲಾ ಫೈರ್‌ಬರ್ಡ್‌*  ಎಂಬ ಹೆಸರಿನಿಂದಲೇ ಕರೆಯಲ್ಪಡುತ್ತಿದ್ದು, ಅದು ಆ ಡೇಟಾಬೇಸ್ ಸಾಫ್ಟ್‌ವೇರ್ ಹೆಸರಿನ ಜೊತೆಗಿನ ಗೊಂದಲವನ್ನು ತೆಗೆದುಹಾಕುತ್ತದೆ ಎಂದು ಹೇಳಿತು. ಈ ಡೇಟಾಬೇಸ್ ಸರ್ವರ್ ಅಭಿವೃದ್ಧಿ ಸಮೂಹದ ನಿರಂತರವಾದ ಒತ್ತಡವು ಇನ್ನೊಂದು ಬದಲಾವಣೆಯನ್ನು ತಂದಿತು; ಫೆಬ್ರುವರಿ 9, 2004 ರಂದು ಮೊಜಿಲ್ಲಾ ಫೈರ್‌ಬರ್ಡ್‌ *ಮೊಜಿಲ್ಲಾ ಫೈರ್‌ಫಾಕ್ಸ್*  ಎಂದು ಬದಲಾಯಿತು, ಮತ್ತು ಇದನ್ನು ಸಾಮಾನ್ಯವಾಗಿ *ಫೈರ್‌ಫಾಕ್ಸ್‌*  ಎಂದೇ ಕರೆಯಲಾಗುತ್ತದೆ. ಫೈರ್‌ಫಾಕ್ಸ್‌ ಅನ್ನು ಹೆಚ್ಚಾಗಿ *FF*  ಎಂದು ಸಂಕ್ಷೀಪ್ತಗೊಳಿಸಿ ಬಳಸಲಾಗುತ್ತಿದ್ದರೂ, ಮೊಜಿಲ್ಲಾ ಇದನ್ನು *Fx*  ಅಥವಾ *fx,*  ಎಂಬ ಸಂಕ್ಷೀಪ್ತ ನಾಮದಲ್ಲಿ ಕರೆಯುವುದನ್ನು ಬಯಸುತ್ತದೆ. ನವೆಂಬರ್ 9, 2004 ರಂದು 1.0 ಆವೃತ್ತಿ ಬಿಡುಗಡೆಗೊಳ್ಳುವ ಮೊದಲೇ ಫೈರ್‌ಫಾಕ್ಸ್‌ ಪ್ರೊಜೆಕ್ಟ್ ಅನೇಕ ಆವೃತ್ತಿಗಳ ಮೂಲಕ ಸಾಗಿತ್ತು. ಒಂದು ಸರಣಿಯ ಸ್ಥಿರತೆ ಮತ್ತು ಭದ್ರತೆಯ ಸಮಸ್ಯೆಗಳನ್ನು ಸರಿಪಡಿಸಿದ ಮೇಲೆ ಮೊಜಿಲ್ಲಾ ಫೌಂಡೇಶನ್‌ ತನ್ನ ಪ್ರಮುಖ ನವೀಕರಣವಾದ ಫೈರ್‌ಫಾಕ್ಸ್‌ ಆವೃತ್ತಿ 1.5 ಯನ್ನು ನವೆಂಬರ್ 29, 2005 ರಂದು ಬಿಡುಗಡೆ ಮಾಡಿತು. ಮೊಜಿಲ್ಲಾ ಫೈರ್‌ಫಾಕ್ಸ್ 1.5.0.12 ವಿಂಡೋಸ್‌ 95 ಅಡಿಯಲ್ಲಿ ಅಧಿಕೃತವಾಗಿ ಬೆಂಬಲಿಸಲ್ಪಟ್ಟಿರುವ ಅಂತಿಮ ಆವೃತ್ತಿಯಾಗಿದೆ.

### ಆವೃತ್ತಿ 2.0 
ಅಕ್ಟೋಬರ್ 24, 2006, ಮೊಜಿಲ್ಲಾ ಫೈರ್‌ಫಾಕ್ಸ್‌ 2 ಆವೃತ್ತಿಯನ್ನು ಬಿಡುಗಡೆ ಮಾಡಿತು. ಈ ಆವೃತ್ತಿಯು ಟಾಬ್ಡ್ ಬ್ರೌಸಿಂಗ್‌ ಪರಿಸರ; ವಿಸ್ತರಣೆ ನಿರ್ವಾಹಕ; GUI (ಗ್ರಾಫಿಕಲ್ ಯೂಸರ್ ಇಂಟರ್‌ಫೇಸ್); ಮತ್ತು ಫೈಂಡ್, ಸರ್ಚ್ ಮತ್ತು ಸಾಫ್ಟ್‌ವೇರ್ ನವೀಕರಣ ಎಂಜಿನ್‌ಗಳು; ಒಂದು ಹೊಸ ಸೆಶನ್ ಪುನಃಸ್ಥಾಪನೆ ವೈಶಿಷ್ಟ್ಯ; ಆಂತರಿಕ ಪದ ಪರೀಕ್ಷಕ; ಮತ್ತು ಗೂಗಲ್‌ ಒಂದು ವಿಸ್ತರಣೆಯಾಗಿ ಸೇರಿಸಿದ ಮತ್ತು ನಂತರದಲ್ಲಿ ಪ್ರೋಗ್ರಾಮ್‌ನಲ್ಲಿಯೇ ಸೇರಿಸಲ್ಪಟ್ಟ ಒಂದು ಕಳ್ಳತನ-ನಿರೋಧಕ ವೈಶಿಷ್ಟ್ಯ ಮುಂತಾದವುಗಳಿಗೆ ನವೀಕರಣಗಳನ್ನು ಹೊಂದಿತ್ತು. ಡಿಸೆಂಬರ್ 2007 ರಲ್ಲಿ ಫೈರ್‌ಫಾಕ್ಸ್‌ ಲೈವ್ ಚಾಟ್‌ ಬಿಡುಗಡೆಗೊಂಡಿತು.  ಇದು ಜೀವ್ ಸಾಫ್ಟ್‌ವೇರ್ ನಡೆಸುತ್ತಿರುವ ಒಂದು ವ್ಯವಸ್ಥೆಯ ಮುಖಾಂತರ ಸ್ವಯಂಪ್ರೇರಿತರಿಗೆ ಬಳಕೆದಾರರು ಪ್ರಶ್ನೆಗಳನ್ನು ಕೇಳಲು ಅವಕಾಶ ನೀಡುತ್ತಿದ್ದು, ಇದರಲ್ಲಿ ಕೆಲವು ನಿರ್ಧಿಷ್ಟ ಗಂಟೆಗಳ ಕಾರ್ಯಾಚರಣೆ ಮತ್ತು ಆ ನಂತರದ ಸಮಯದಲ್ಲಿಯೂ ಸಹಾಯ ಮಾಡುವ ಸಾಧ್ಯತೆಗಳನ್ನು ಒಳಗೊಂಡಿರುತ್ತದೆ. ಮೊಜಿಲ್ಲಾ ಫೈರ್‌ಫಾಕ್ಸ್ 2.0.0.20 ವಿಂಡೋಸ್‌ NT 4.0, ವಿಂಡೋಸ್‌ 98, ಮತ್ತು ವಿಂಡೋಸ್‌ ME ಗಳ ಅಡಿಯಲ್ಲಿ ಅಧಿಕೃತವಾಗಿ ಬೆಂಬಲಿಸಲ್ಪಟ್ಟಿರುವ ಅಂತಿಮ ಆವೃತ್ತಿಯಾಗಿದೆ.

### ಆವೃತ್ತಿ 3.0 
ಮೊಜಿಲ್ಲಾ ಫೈರ್‌ಫಾಕ್ಸ್ 3 ಅನ್ನು  ಜೂನ್ 17, 2008, ರಂದು ಮೊಜಿಲ್ಲಾ ಕಾರ್ಪೊರೇಶನ್‌ ಬಿಡುಗಡೆ ಮಾಡಿತು. ಫೈರ್‌ಫಾಕ್ಸ್‌ 3 ಯು ವೆಬ್ ಪುಟಗಳನ್ನು ಪ್ರದರ್ಶಿಸಲು ಮೊಜಿಲ್ಲಾ ಗೆಕ್ಕೊ ವಿನ್ಯಾಸ ಎಂಜಿನ್‌ನ ಆವೃತ್ತಿ 1.9 ಯನ್ನು ಉಪಯೋಗಿಸುತ್ತದೆ. ಈ ಆವೃತ್ತಿಯು ಅನೇಕ ದೋಷಗಳನ್ನು ಸರಿಪಡಿಸುತ್ತದೆ, ಪ್ರಮಾಣಿತ ಅನುವರ್ತನೆಯನ್ನು ಸುಧಾರಿಸುತ್ತದೆ, ಮತ್ತು ಹೊಸ ವೆಬ್ APIಗಳನ್ನು ಕಾರ್ಯಗತಗೊಳಿಸುತ್ತದೆ. ಇತರ ಹೊಸ ವೈಶಿಷ್ಟ್ಯಗಳೆಂದರೆ ಒಂದು ಮರುವಿನ್ಯಾಸಗೊಳಿಸಿದ ಡೌನ್ಲೋಡ್ ನಿರ್ವಾಹಕ, ಬುಕ್‌ಮಾರ್ಕ್‌ಗಳನ್ನು ಮತ್ತು ಇತಿಹಾಸವನ್ನು ಉಳಿಸಿಕೊಳ್ಳಲು ಒಂದು ಹೊಸ "ಪ್ಲೇಸಸ್" ವ್ಯವಸ್ಥೆ, ಮತ್ತು ಬೇರೆ ಬೇರೆ ಆಪರೇಟಿಂಗ್ ಸಿಸ್ಟಮ್‌ಗಳಿಗೆ ಬೇರೆ ಬೇರೆ ಥೀಮ್‌ಗಳು. 3.0 ಅಡಿಯಲ್ಲಿನ ಅತ್ಯಂತ ಇತ್ತೀಚಿನ ಆವೃತ್ತಿಯೆಂದರೆ ಫೈರ್‌ಫಾಕ್ಸ್‌ 3.0.19.

ಅಭಿವೃದ್ಧಿಯನ್ನು ಗಮನಿಸಿದಾಗ ಅದು ಮೊದಲ ಫೈರ್‌ಫಾಕ್ಸ್‌ 3 ಬೀಟಾ (ಕೋಡ್‌ನೇಮ್ 'ಗ್ರಾನ್ ಪಾರಾಡಿಸೊ' ನ ಅಡಿಯಲ್ಲಿ) ಕಡೆಗೆ ಕರೆದೊಯ್ಯುತ್ತದೆ ಮತ್ತು ಅದನ್ನು ಅನೇಕ ತಿಂಗಳುಗಳ ಮೊದಲೇ 19 ನವೆಂಬರ್ 2007 ರಂದು ಬಿಡುಗಡೆಗೊಳಿಸಲಾಗಿತ್ತು, ಮತ್ತು ಅದರ ನಂತರದಲ್ಲಿ ಅನೇಕ ಬೀಟಾ ಬಿಡುಗಡೆಗಳು 2008 ರ ಬೇಸಿಗೆಯಲ್ಲಿ ಆದವು ಮತ್ತು ಅಂತಿಮವಾಗಿ ಜೂನ್‌ನಲ್ಲಿ ಅದರ ಬಿಡುಗಡೆ ಉಂಟಾಯಿತು. ಫೈರ್‌ಫಾಕ್ಸ್‌ 3 ಯು ತನ್ನ ಬಿಡುಗಡೆಯ ದಿನವೇ 8 ಮಿಲಿಯನ್‌ಗಿಂತ ಹೆಚ್ಚು ಬಾರಿ ವಿಶಿಷ್ಟ ಡೌನ್‌ಲೋಡ್‌ ಮಾಡಲ್ಪಟ್ಟು ಗಿನ್ನಿಸ್ ವಿಶ್ವ ದಾಖಲೆ ಮಾಡಿತು.

### ಆವೃತ್ತಿ 3.5 
ಶಿರೆಟೊಕೊ ಎಂಬ ಕೋಡ್‌ನೇಮ್ ಇರುವ ಆವೃತ್ತಿ 3.5 ಯು ಅನೇಕ ರೀತಿಯ ಹೊಸ ವೈಶಿಷ್ಟ್ಯಗಳನ್ನು ಫೈರ್‌ಫಾಕ್ಸ್‌ ಗೆ ಸೇರಿಸುತ್ತದೆ. ಪ್ರಾರಂಭಿಕವಾಗಿ ಫೈರ್‌ಫಾಕ್ಸ್‌ 3.1 ಎಂಬ ಸಂಖ್ಯೆಯನ್ನು ಮೊಜಿಲ್ಲಾ ಅಭಿವರ್ಧಕರು ನೀಡಿದ್ದರೂ ನಂತರದಲ್ಲಿ ಬಿಡುಗಡೆಯ ಸಂಖ್ಯೆಯನ್ನು 3.5 ಗೆ ಬದಲಿಸಲು ನಿರ್ಧರಿಸಿದರು, ಮತ್ತು ಈ ನಿರ್ಧಾರವನ್ನು ಪ್ರಾರಂಭಿಕವಾಗಿ ಮಾಡಿದ ಯೋಜನೆಗಿಂತಲೂ ಅತ್ಯಂತ ಗಮನಾರ್ಹವಾದ ಬದಲಾವಣೆಗಳನ್ನು ಹೊಂದಿದೆ ಎಂಬ ಕಾರಣಕ್ಕಾಗಿ ಮಾಡಲಾಯಿತು. ಅಂತಿಮ ಬಿಡುಗಡೆಯನ್ನು ಜೂನ್ 30, 2009 ರಂದು ಮಾಡಲಾಯಿತು.  ಟ್ರೇಸ್‌ಮಂಕಿ ಎಂಬ ಸ್ಪೈಡರ್‌ಮಂಕಿ ಜಾವಾಸ್ಕ್ರಿಪ್ಟ್‌ ಎಂಜಿನ್‌ಗೆ ನವೀಕರಿಸಿದ ಮತ್ತು ಅಭಿವೃದ್ಧಿಗಳನ್ನು ಮಾಡಿದ ಕಾರಣದಿಂದಾಗಿ ಬದಲಾವಣೆಗಳು ವೇಗದ ಕಾರ್ಯಸಾಮರ್ಥ್ಯವನ್ನು ತೋರ್ಪಡಿಸಿದವು, ಮತ್ತು HTML 5 ನಿರ್ದಿಷ್ಟ ವಿವರಣೆಗಳಲ್ಲಿ ಹೇಳಿದ  ಮತ್ತು  ಟ್ಯಾಗ್‌ಗಳಿಗೆ ಬೆಂಬಲವನ್ನು, ಅನೇಕ ವೀಡಿಯೋ ತಂತ್ರಜ್ಞಾನಗಳ ಕಾರಣದಿಂದ ತೊಂದರೆಗೊಳಗಾಗಿರುವ ಸ್ವಾಮ್ಯದ ಸಮಸ್ಯೆಯ ಹೊರತಾಗಿಯೂ ಒಂದು ವೀಡಿಯೋ ಪ್ಲೇಬ್ಯಾಕ್ ಕೊಡುಗೆ ನೀಡುವ ಗುರಿಯೊಂದಿಗೆ. ಹೆಚ್ಚಿನ ಶಕ್ತಿಶಾಲಿ ವೆಬ್ ಅಪ್ಲಿಕೇಶನ್‌ಗಳಿಗೆ ಮತ್ತು ಮ್ಯಾಶ್‌ಅಪ್‌ಗಳನ್ನು ಅಳವಡಿಸಿಕೊಳ್ಳಲು ಸುಲಭವಾಗಿ ಅವಕಾಶ ನೀಡುವ ಕ್ರಾಸ್-ಸೈಟ್ XMLHttpRequest ಗಳನ್ನು (XHR)ಸಹಾ 3.5. ದಲ್ಲಿ ಅಳವಡಿಸಿಕೊಳ್ಳಲಾಯಿತು ಒಂದು ಹೊಸ ಜಾಗತೀಕ JSON ಆಬ್ಜೆಕ್ಟ್ ಸ್ಥಳೀಯ ಕಾರ್ಯಗಳನ್ನು ಒಳಗೊಂಡಿದ್ದು ಅವು  ಸಮರ್ಥವಾಗಿ ಹಾಗೂ ಸುರಕ್ಷವಾಗಿ JSON ಆಬ್ಜೆ‌ಕ್ಟ್‌ಗಳನ್ನು ECMAScript 3.1 ಡ್ರಾಫ್ಟ್ ನಿರ್ಧಿಷ್ಟಪಡಿಸಿದಂತೆ ಸರಣೀಕರಣ ಮತ್ತು ನಿಸ್ಸರಣೀಕರಣ ಮಾಡುತ್ತವೆ. ಸಂಪೂರ್ಣ ಸಿಎಸ್‌ಎಸ್ 3 ಸೆಲೆಕ್ಟರ್ ಅನ್ನು ಸೇರಿಸಲಾಗಿದೆ. ಫೈರ್‌ಫಾಕ್ಸ್‌ 3.5 ಗೆಕ್ಕೊ 1.9.1 ಎಂಜಿನ್ ಅನ್ನು ಬಳಸುತ್ತಿದ್ದು, ಅದು 3.0 ಬಿಡುಗಡೆಯಲ್ಲಿ ಸೇರಿಸಲಾಗದಿದ್ದ ಕೆಲವು ವೈಶಿಷ್ಟ್ಯಗಳನ್ನು ಹೊಂದಿರುತ್ತದೆ. ಝೂಮ್ ಮಾಡಲು ಹಿಸುಕುವಿಕೆ ಮತ್ತು ಹಿಂದಕ್ಕೆ ಮುಂದಕ್ಕೆ ಸರಿಸುವುದನ್ನು ಬೆಂಬಲಿಸುವ ಗೆಸ್ಚರ್ ಸಪೋರ್ಟ್ ನ್ನು ಸೇರಿಸಿ ಆ ಬಿಡುಗಡೆಗೆ ಮಲ್ಟಿ-ಟಚ್ ಬೆಂಬಲವನ್ನೂ ಸಹಾ ಸೇರಿಸಲಾಯಿತು. ಫೈರ್‌ಫಾಕ್ಸ್‌ 3.5 ಒಂದು ನವೀಕೃತ ಲೋಗೋವನ್ನು ಸಹಾ ಹೊಂದಿದೆ.

### ಆವೃತ್ತಿ 3.6 
ಆವೃತ್ತಿ 3.6 ಬಿಡುಗಡೆಯು ನಮೊರೊಕಾ ಎಂಬ ಕೋಡ್‌ನೇಮ್ ಹೊಂದಿತ್ತು. ಈ ಆವೃತ್ತಿಯ ಅಭಿವೃದ್ಧಿಯು ಡಿಸೆಂಬರ್ 1, 2008 ರಂದು ಪ್ರಾರಂಭವಾಯಿತು, ಮತ್ತು ಜನವರಿ 21, 2010 ರಂದು ಬಿಡುಗಡೆ ಹೊಂದಿತು.ಥಿಯೋರಾ ವೀಡಿಯೋದ ಪೂರ್ಣ ಪರದೆ ಪ್ಲೇಬ್ಯಾಕ್, WOFF ತೆರೆದ ವೆಬ್‌ಫಾಂಟ್ ಸ್ವರೂಪಕ್ಕೆ ಬೆಂಬಲ, ಒಂದು ಇನ್ನೂ ಹೆಚ್ಚಿನ ಸುಭದ್ರ ಪ್ಲಗ್‌ಇನ್ ವ್ಯವಸ್ಥೆ, ಮತ್ತು ಅನೇಕ  ಕಾರ್ಯಸಾಮರ್ಥ್ಯ ಬೆಳವಣಿಗೆಗಳನ್ನು ಒಳಗೊಂಡಿದೆ.

ಈ ಹೊಸ ಬೆಳವಣಿಗೆಯ ವಿಧಾನವೆಂದರೆ ಮೊಜಿಲ್ಲಾದ ಉತ್ಪನ್ನ ಮಾರ್ಗಸೂಚಿಯು ಸಹಾ ನವೀಕರಣಗೊಳ್ಳುತ್ತದೆ. ಮೈಕ್ ಬೆಲ್ಟ್ಸ್‌ನರ್‌, ಮೊಜಿಲ್ಲಾದ ಫೈರ್‌ಫಾಕ್ಸ್‌ನ ನಿರ್ದೇಶಕ‌, ಮತ್ತು ಮೈಕ್ ಶೇವರ್‌, ಮೊಜಿಲ್ಲಾದ ಇಂಜಿನಿಯರಿಂಗ್ ಉಪಾಧ್ಯಕ್ಷರು ಈ ಬದಲಾವಣೆಗಳನ್ನು ಹೊಂದಿರುವ ಹೊಸ ಮಾರ್ಗಸೂಚಿಯನ್ನು ಬಿಡುಗಡೆ ಮಾಡುವ ನಿರೀಕ್ಷೆಯಲ್ಲಿದ್ದಾರೆ. ಮತ್ತು ಅದನ್ನು ವಿಂಡೋಸ್‌ ಮೊಬೈಲ್ ಮತ್ತು ಅಂಡ್ರಾಯಿಡ್‌ ಗಳಿಗಾಗಿ ಅಭಿವೃದ್ಧಿಪಡಿಸಲಾಗುತ್ತಿದೆ.

ಮೊಬೈಲ್‌ಗಾಗಿ ಫೈರ್‌ಫಾಕ್ಸ್‌ 1.0 ಆವೃತ್ತಿಯು ಫೈರ್‌ಫಾಕ್ಸ್‌ 3.6 ಬಳಸುವಂತಹ ಗೆಕ್ಕೊ ವಿನ್ಯಾಸ ಎಂಜಿನ್‌ ಆವೃತ್ತಿಯನ್ನೇ ಬಳಸುತ್ತದೆ. ಬಳಕೆದಾರ ಇಂಟರ್‌ಫೇಸ್ ಅನ್ನು ಸಂಪೂರ್ಣವಾಗಿ ಸಣ್ಣ ಪರದೆಗಾಗಿ ಮರುವಿನ್ಯಾಸಗೊಳಿಸಲಾಗಿದ್ದು, ಕೇವಲ ವೆಬ್ ಕಂಟೆಂಟ್ ಮಾತ್ರ ಕಾಣಿಸುವಂತೆ ನಿಯಂತ್ರಣಗಳನ್ನು ಅಡಗಿಸಲಾಗಿರುತ್ತದೆ ಮತ್ತು ಅದು ಟಚ್‌ಸ್ಕ್ರೀನ್ ಸಂವಹನ ವ್ಯವಸ್ಥೆಯನ್ನು ಬಳಸುತ್ತದೆ. ಇದರ ವೈಶಿಷ್ಟ್ಯಗಳಲ್ಲಿ ಅಸ್ಸಮ್‌ಬಾರ್, ಟಾಬ್ಡ್ ಬ್ರೌಸಿಂಗ್‌, ಆ‍ಯ್‌ಡ್-ಆನ್ ಬೆಂಬಲ, ಪಾಸ್‌ವರ್ಡ್‌ ನಿರ್ವಾಹಕ, ಸ್ಥಳ-ಅರಿವಿನ ಬ್ರೌಸಿಂಗ್‌, ಮತ್ತು ಮೊಜಿಲ್ಲಾ ವೀವ್‌ ಬಳಸಿ ಬಳಕೆದಾರರ ಕಂಪ್ಯೂಟರ್ ಫೈರ್‌ಫಾಕ್ಸ್‌ ಬ್ರೌಸರ್‌ ‌ನೊಂದಿಗೆ ಸಂಯೋಜಿಸುವ ಸಾಮರ್ಥ್ಯವನ್ನು ಒಳಗೊಂಡಿದೆ.

## ಭವಿಷ್ಯದ ಅಭಿವೃದ್ಧಿಗಳು 
150px|thumb|right|ವಿಶಿಷ್ಟವಾಗಿ ರಾತ್ರಿಗೆ ತಕ್ಕಂತೆ ಮಿನೆಫೀಲ್ಡ್‌‌ನಿಂದ ರಚಿಸಲಾದ "ಅಬೌಟ್ ಮಿನಿಫೀಲ್ಡ್‌" ಬಾಕ್ಸ್‌
ಮುಂಬರುವ ಫೈರ್‌ಫಾಕ್ಸ್‌ ಬಿಡುಗಡೆಗಳ ಬಿಲ್ಡ್‌ಗಳನ್ನು ಸಾಮಾನ್ಯವಾಗಿ "ಮಿನೆಫೀಲ್ಡ್‌" ಎಂದು ಕೋಡ್‌ನೇಮ್ ಮಾಡಲಾಗಿರುತ್ತದೆ, ಏಕೆಂದರೆ ಇದೇ ಟ್ರಂಕ್ ಬಿಲ್ಡ್‌ಗಳ ಹೆಸರಾಗಿರುತ್ತದೆ. ಮೊಜಿಲ್ಲಾ ಟ್ರಂಕ್ (ಮೊಜಿಲ್ಲಾ-ಸೆಂಟ್ರಲ್) ಮೇಲಿನ ಅಭಿವೃದ್ಧಿಯನ್ನು ಪ್ರಸ್ತುತವಾಗಿ ಆವೃತ್ತಿ 3.7 ಕಡೆಗೆ ನಿರ್ದೇಶಿಸಲಾಗುತ್ತಿದೆ.

### ಆವೃತ್ತಿ 3.7 
ಜುಲೈ 17, 2009 ರಂದು ಮೊಜಿಲ್ಲಾ ಮೋಕ್‌ಅಪ್‌ ವಿನ್ಯಾಸಗಳನ್ನು ಫೈರ್‌ಫಾಕ್ಸ್‌ 3.7 ನ ವಿಂಡೋಸ್‌ ಆವೃತ್ತಿ‍ಗಾಗಿ ನೀಡಿತು. ಆವೃತ್ತಿ 3.7 ಯ ಮೊದಲ ಆಲ್ಫಾವು ಫೆಬ್ರುವರಿ 10, 2010 ರಂದು ಬಿಡುಗಡೆಹೊಂದಿತು, ಎರಡನೆ ಆಲ್ಫಾವು ಫೆಬ್ರುವರಿ 28, 2010 ರಂದು ಬಿಡುಗಡೆಹೊಂದಿತು, ಮೂರನೇ ಆಲ್ಫಾವು ಮಾರ್ಚ್ 17, 2010 ರಂದು ಬಿಡುಗಡೆಹೊಂದಿತು ಮತ್ತು ನಾಲ್ಕನೇ ಆಲ್ಫಾವು ಏಪ್ರಿಲ್ 12, 2010 ರಂದು ಬಿಡುಗಡೆಹೊಂದಿತು. ಆಲ್ಫಾ 4 ನೊಂದಿಗೆ: ಪ್ರಕ್ರಿಯೆಯಲ್ಲಿಲ್ಲದ ಪ್ಲಗಿನ್‌ಗಳು, ಜಾವಾಸ್ಕ್ರಿಪ್ಟ್‌ ಅಭಿವೃದ್ಧಿಗಳು, ಕಾರ್ಯಬಾಹುಳ್ಯ, ಸ್ಥಿರತೆ, ಮತ್ತು ಭದ್ರತೆ  ಅಭಿವೃದ್ಧಿಗಳು, HTML5, CSS, DOM, SVG ಗಳಿಗೆ ಹೆಚ್ಚಿನ ಬೆಂಬಲ, ವೆಬ್‌GL, ಮತ್ತು Direct2D ಗೆ ಬೆಂಬಲಗಳನ್ನು ಹೊಂದಿದೆ. ಅಷ್ಟೇ ಅಲ್ಲದೇ ನೇವಿಗೇಶನ್ ಟೂಲ್‌ಬಾರ್‌ಗೆ ಹೊಸ ಐಕಾನ್‌ಗಳನ್ನು ಸೇರಿಸಲಾಗಿದೆ. ನವೀಕರಣಗಳು ವಿಂಡೋಸ್‌ ವಿಸ್ತಾ ಮತ್ತು ವಿಂಡೋಸ್‌ 7 ಗಳಲ್ಲಿ ಏರೋ ಗ್ಲಾಸ್ ಇಫೆಕ್ಟ್ಸ್‌ ಬಳಕೆಯನ್ನು ಒಳಗೊಂಡಿರುತ್ತವೆ, ಆದರೆ ಇದನ್ನು ಒಂದು ಬಗ್‌ನ ಕಾರಣಕ್ಕಾಗಿ ಪ್ರಸ್ತುತವಾಗಿ ನಿಷ್ಕ್ರಿಯಗೊಳಿಸಲಾಗಿದೆ. ಲಿನಕ್ಸ್‌ ಮತ್ತು ಮ್ಯಾಕ್‌ OS X ಗಾಗಿನ ಮೋಕ್‌ಅಪ್‌ಗಳನ್ನು ಸಹಾ ಪೋಸ್ಟ್ ಮಾಡಲಾಗಿದೆ. ಫೈರ್‌ಫಾಕ್ಸ್‌ 3.7 ಮೇ-ಜೂನ್ 2010 ರಲ್ಲಿ ಬಿಡುಗಡೆಗೊಳ್ಳಬಹುದು, ಮತ್ತು ಗೆಕ್ಕೊ 1.9.3 ಇಂಜಿನ್ ಅನ್ನು ಬಳಸಿಕೊಳ್ಳಬಹುದು.
ಮೊಜಿಲ್ಲಾ ಅನಧಿಕೃತವಾದ "ನೈಟ್‌ಲಿ ಬಿಲ್ಡ್‌ಗಳನ್ನು" ಮಾಡಿದ್ದು (ಟ್ರಂಕ್ ಬಿಲ್ಡ್‌ಗಳನ್ನು ಮಿನೆಫೀಲ್ಡ್‌ ಎಂದು ಕರೆಯಲಾಗುತ್ತದೆ) ಅವು ಡೌನ್‌‍ಲೋಡ್‌ಗೆ ಮೊಜಿಲ್ಲಾ ಎಫ್‌ಟಿಪಿ ಸರ್ವರ್‌ನಲ್ಲಿ ಲಭ್ಯವಿವೆ.

ಜನವರಿ 15, 2010 ರಂದು ಮೈಕ್ ಬೆಲ್ಟ್ಸ್‌ನರ್‌ ಒಂದು ಬ್ಲಾಗ್ ಪೋಸ್ಟ್‌ನಲ್ಲಿ ಮೊಜಿಲ್ಲಾ "ತನ್ನ ಕಾರ್ಯಪಟ್ಟಿಯಿಂದ ಫೈರ್‌ಫಾಕ್ಸ್‌ 3.7 ಅನ್ನು ಬಿಡಲಿದೆ", ಎಂಬ ಗಾಳಿಸುದ್ದಿಗೆ ಪ್ರತಿಕ್ರಿಯಿಸುತ್ತಾ, "ಫೈರ್‌ಫಾಕ್ಸ್‌ 3.7ನ ಅಂತ್ಯದ ಕುರಿತಾದ ಗಾಳಿಸುದ್ದಿಗಳನ್ನು ಅತ್ಯಂತ ದೊಡ್ಡದಾಗಿ ಉತ್ಪ್ರೇಕ್ಷೆ ಮಾಡಲಾಗುತ್ತಿದೆ", ಎಂದು ಹೇಳಿದರು.

### ಆವೃತ್ತಿ 4.0 
ಫೈರ್‌ಫಾಕ್ಸ್‌ 4.0 ತಾತ್ಕಾಲಿಕವಾಗಿ ಗೆಕ್ಕೊ 1.9.4 ರೆಂಡರಿಂಗ್ ಇಂಜಿನ್‌ ಬಳಸುವಂತೆ ಅನುಸೂಚನೆ ಮಾಡಲಾಗಿತ್ತು. ಅದು ಆವೃತ್ತಿ 3.7 ಗಾಗಿ ಪ್ರಾರಂಭಿಕ ಬಳಕೆದಾರ ಇಂಟರ್‌ಫೇಸ್‌ ಮೋಕ್‌ಅಪ್‌‌ಗಳ ನ್ನು ಅವುಗಳ ಮುಂದುವರಿಕೆಯಾಗಿ ವಿಂಡೋಸ್‌‌, ಮ್ಯಾಕ್‌ OS X, ಮತ್ತು ಲಿನಕ್ಸ್‌‌ ಗಾಗಿ ಹೊಂದಿತ್ತು. ಮೊಜಿಲ್ಲಾದ ಉತ್ಪನ್ನ ಮಾರ್ಗಸೂಚಿಯು ಫೈರ್‌ಫಾಕ್ಸ್‌ 4.0 ಬಿಡುಗಡೆಗೆ ಅಕ್ಟೋಬರ್-ನವೆಂಬರ್ 2010 ರ ದಿನಾಂಕವನ್ನು ಹಾಕಿಕೊಂಡಿತ್ತು, ಆದರೆ 2011 ರ ಪ್ರಾರಂಭದವರೆಗೂ ಬಿಡುಗಡೆಗೊಳ್ಳುವ ಸಾಧ್ಯತೆಯಿಲ್ಲ. ಈ ಆವೃತ್ತಿಯು ಒಂದು ಹೊಸ ಬಳಕೆದಾರ ಇಂಟರ್‌ಫೇಸ್‌ ಮತ್ತು ಬಹು-ಸ್ಪರ್ಷದ ಗೆಶ್ಚರ್ ಬೆಂಬಲವನ್ನು ನೀಡುತ್ತದೆ.

### ಮೊಜಿಲ್ಲಾ 2.0 
ಅಕ್ಟೋಬರ್ 13, 2006 ರಂದು ಮೊಜಿಲ್ಲಾದ ಮುಖ್ಯ ತಂತ್ರಜ್ಞಾನಾಧಿಕಾರಿ ಬ್ರೆಂಡನ್ ಈಚ್ ಫೈರ್‌ಫಾಕ್ಸ್‌ ಮತ್ತು ಇತರ ಮೊಜಿಲ್ಲಾ ಉತ್ಪನ್ನಗಳು ರನ್ ಆಗುವ ಒಟ್ಟು ಪ್ಲಾಟ್‌ಫಾರ್ಮ್‌ನ ಹೆಚ್ಚು ವ್ಯಾಪಕವಾದ ಪುನರಾವರ್ತನೆಯನ್ನು (ಅದರ ಪ್ರಾರಂಭದಿಂದ) ಉಲ್ಲೇಖಿಸಿ ಮೊಜಿಲ್ಲಾ 2 ದ ಯೋಜನೆಗಳ ಕುರಿತು ಬರೆದರು. ಈ ಬದಲಾವಣೆಗಳಲ್ಲಿ ಅಭಿವೃದ್ಧಿಪಡಿಸುವಿಕೆ ಮತ್ತು XPCOM APIಗಳನ್ನು ತೆಗೆಯುವಿಕೆ, ಪ್ರಮಾಣಿತ C++ ವೈಶಿಷ್ಟ್ಯಗಳಿಗೆ ಬದಲಾಯಿಸುವಿಕೆ, ಜಸ್ಟ್-ಇನ್-ಟೈಮ್ ಕಾಂಪಿಲೇಶನ್ ವಿತ್ ಜಾವಾಸ್ಕ್ರಿಪ್ಟ್‌‌ 2 (ಇದನ್ನು ಟ್ಯಾಮರಿನ್‌ ಪ್ರೊಜೆಕ್ಟ್ ಎಂದು ಕರೆಯಲಾಗುತ್ತದೆ), ಮತ್ತು ಟೂಲ್-ಟೈಮ್ ಮತ್ತು ರನ್‌ಟೈಮ್ ಭದ್ರತಾ ಪರೀಕ್ಷೆಗಳು ಸೇರಿವೆ. ಒಂದು ಸ್ಮರಣೆ-ಸುರಕ್ಷೆ ಪ್ರೋಗ್ರಾಮಿಂಗ್ ಭಾಷೆಯಲ್ಲಿ ಗೋಫರ್‌ ಬೆಂಬಲವನ್ನು ಬಳಸಿಕೊಳ್ಳಬೇಕಾದರೆ ಈ ಪ್ರೊಟೊಕಾಲ್ ಅನ್ನು ಉಳಿಸಿಕೊಳ್ಳಬೇಕಾಗುತ್ತದೆ ಎಂದು ಸಲಹೆ ಮಾಡಲಾಗಿದ್ದರೂ, ದಾಳಿ ಸಾಧ್ಯತೆಯನ್ನು ಕಡಿಮೆಮಾಡಲು ಗೋಫರ್ ಪ್ರೊಟೊಕಾಲ್‌ಗೆ ಇರುವ ಬೆಂಬಲವನ್ನು ತೆಗೆಯಲಾಗುತ್ತದೆ ಎಂದು ಸಹ ಘೋಷಿಸಲಾಗಿದೆ.

### ಭವಿಷ್ಯದ ವೈಶಿಷ್ಟ್ಯಗಳು 
ಇಂಟೆಗ್ರಲ್ ಆಫ್‌ಲೈನ್ ಆಪ್ಲಿಕೇಶನ್ ಬೆಂಬಲ ತಂತ್ರಜ್ಞಾನ—ಗಿಯರ್ಸ್‌ ಗೆ ಸಮಾನವಾದುದು —ವನ್ನು ಫೈರ್‌ಫಾಕ್ಸ್‌‌ಗಾಗಿ ಅಭಿವೃದ್ಧಿಪಡಿಸಲಾಗಿದೆ. ಮೊಜಿಲ್ಲಾದ ಮಾಜಿ ಮುಖ್ಯ ಕಾರ್ಯನಿರ್ವಾಹಣಾಧಿಕಾರಿ ಮಿಚ್ಚೆಲ್ ಬೇಕರ್‌ ಪ್ರಕಾರ, ವೆಬ್‌ನಲ್ಲಿನ ಪ್ಲಾಟ್‌ಫಾರ್ಮ್‌ಗಾಗಿ ಮಾಡಿದ ಹೂಡಿಕೆಯನ್ನು ಪರಿಗಣಿಸಿದಾಗ, ಅಪ್ಲಿಕೇಶನ್‌ಗಳನ್ನು ಮುಂದಿನ ಹಂತಕ್ಕೆ ಒಯ್ಯುವುದೆಂದರೆ ಅವು ಆಫ್‌ಲೈನ್ ಇದ್ದಾಗಲೂ ಕೆಲಸ ಮಾಡುವಂತಿರಬೇಕು.

ಮೊಜಿಲ್ಲಾ ಅಭಿವೃದ್ಧಿ ತಂಡ ಫೈರ್‌ಫಾಕ್ಸ್‌ ಅನ್ನು ಬಹುಪ್ರಕ್ರಿಯೆ ಮಾಡುವ "ಎಲೆಕ್ಟ್ರೋಲೈಸಿಸ್‌" ಎಂಬ ಪ್ರೊಜೆಕ್ಟ್ ಒಂದನ್ನು ಘೋಷಿಸಿದ್ದು, ಇದು ಗೂಗಲ್ ಕ್ರೋಮ್‌ ಮತ್ತು ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 8 ಗಳಲ್ಲಿನ ಬಳಕೆಗಳಿಗೆ ಸಮಾನವಾಗಿದೆ.

## ಬಿಡುಗಡೆಯ ಇತಿಹಾಸ 
* 

## ವೈಶಿಷ್ಟ್ಯಗಳು 
* ಇತ್ತೀಚಿನ ಫೈರ್‌ಫಾಕ್ಸ್‌ ವೈಶಿಷ್ಟ್ಯಗಳು CSS (ವಿಸ್ತರಣೆಗಳೊಂದಿಗೆ), ECMAScript (ಜಾವಾಸ್ಕ್ರಿಪ್ಟ್‌), DOM, XSLT, XPath, ಮತ್ತು ಆಲ್ಫಾ ಟ್ರಾನ್ಸ್‌ಪರೆನ್ಸಿ ಇರುವ APNG (ಎನಿಮೇಟೆಡ್ PNG) ಚಿತ್ರಗಳು. ಫೈರ್‌ಫಾಕ್ಸ್‌ WHATWG ರಚಿಸಿದ ಕ್ಲೈಂಟ್-ಸೈಡ್ ಸ್ಟೋರೇಜ್, ಮತ್ತು ಕ್ಯಾನ್ವಾಸ್ ಎಲೆಮೆಂಟ್‌ ಗಳಂತಹ ಪ್ರಮಾಣಗಳು ಪ್ರೊಪೊಸಲ್‌ಗಳನ್ನೂ ಸಹಾ ಬಳಸಿಕೊಳ್ಳುತ್ತದೆ.

300px|thumb|ಫೈರ್‌ಫಾಕ್ಸ್‌ 3.6 ಮೇಲೆ ಅ‍ಯ್‌ಸಿಡ್3  ಪರಿಕ್ಷೆಯ ಪರಿಣಾಮ

ಫೈರ್‌ಫಾಕ್ಸ್‌ ಆವೃತ್ತಿ 3.0. ಯಿಂದ ಆ‍ಯ್‌ಸಿಡ್2 ಪ್ರಮಾಣಗಳು-ಅನುವರ್ತನೆ ಪರೀಕ್ಷೆಯನ್ನು ತೇರ್ಗಡೆಹೊಂದಿದೆ. ಫೈರ್‌ಫಾಕ್ಸ್‌ ಆವೃತ್ತಿಗಳು 3.6 ಮತ್ತು 3.7 ಆಲ್ಫಾ‌4 ಆ‍ಯ್‌ಸಿಡ್‌3 ಪರೀಕ್ಷೆಯನ್ನು ತೇರ್ಗಡೆಹೊಂದಿಲ್ಲ; ಅವು ಕ್ರಮವಾಗಿ 94/100 ಮತ್ತು 97/100 ಅಂಕಗಳನ್ನು ಪಡೆದಿವೆ.

ಫೈರ್‌ಫಾಕ್ಸ್‌  ಗೂಗಲ್‌‌ನ ಮಾಲೀಕತ್ವದ ಪ್ರೊಟೊಕಾಲ್ "ಸುರಕ್ಷಿತಬ್ರೌಸಿಂಗ್‌" ಅನ್ನು ಸಹಾ ಬಳಸಿಕೊಂಡಿದೆ ("ಫಿಶಿಂಗ್‌ ಮತ್ತು ಮಾಲ್ವೇರ್ ರಕ್ಷಣೆ" ಕುರಿತಾದ ಡೇಟಾಗಳನ್ನು ವಿನಿಮಯ ಮಾಡಿಕೊಳ್ಳಲಾಗುತ್ತಿತ್ತು). ಇದು ಒಂದು ಮುಕ್ತ ಪ್ರಮಾಣವಲ್ಲ.

### ಭದ್ರತೆ 
ಫೈರ್‌ಫಾಕ್ಸ್‌ ಸ್ಯಾಂಡ್‌ಬಾಕ್ಸ್‌ ಭದ್ರತಾ ಮಾದರಿಯನ್ನು ಬಳಸುತ್ತದೆ, ಮತ್ತು ಅದೇ ಮೂಲ ನೀತಿಯ ಅಡಿಯಲ್ಲಿ ಸ್ಕ್ರಿಪ್ಟ್‌ಗಳು ಇತರ ವೆಬ್‌ಸೈಟ್‌ಗಳಿಂದ ಡೇಟಾಗಳನ್ನು ಹೊಂದುವುದನ್ನು ಮಿತಗೊಳಿಸುತ್ತದೆ.  ವೆಬ್‌ ಸರ್ವರ್‌ಗಳೊಂದಿಗೆ ಸಂವಹನವನ್ನು ರಕ್ಷಿಸಲು ಇದು SSL/TLS ಅನ್ನು ಬಳಸುತ್ತದೆ, ಮತ್ತು ಅದಕ್ಕಾಗಿ ದೃಢವಾದ ಕ್ರಿಪ್ಟೋಗ್ರಫಿ ಯನ್ನು HTTPS ಪ್ರೊಟೊಕಾಲ್ ಬಳಸುವಾಗ ಬಳಸುತ್ತದೆ. ವೆಬ್‌ ಅಪ್ಲಿಕೇಶನ್‌ಗಳಿಗೆ ಅಧಿಕೃತತೆಯ ಕಾರ್ಯಗಳಿಗಾಗಿ ಸ್ಮಾರ್ಟ್‌ಕಾರ್ಡ್‌ಗಳನ್ನು ಬಳಸಲು ಇದು ಬೆಂಬಲವನ್ನು ಸಹಾ ನೀಡುತ್ತದೆ.

ಫೈರ್‌ಫಾಕ್ಸ್‌ನಲ್ಲಿ ಗಂಭೀರವಾದ ಭದ್ರತೆಯ ದೋಷಗಳನ್ನು ಕಂಡುಹಿಡಿಯುವ ಸಂಶೋಧಕರಿಗೆ ಮೊಜಿಲ್ಲಾ ಫೌಂಡೇಶನ್‌ "ಬಗ್ ಕೊಡುಗೆ"ಯನ್ನೂ ನೀಡುತ್ತಿದೆ. ಭದ್ರತೆಯ ಅಪಾಯಗಳ ನಿರ್ವಹಣೆಗಾಗಿನ ಅಧಿಕೃತ ಸೂಚನೆಗಳು ಪ್ರಾರಂಭದಲ್ಲಿಯೇ ಅಪಾಯಗಳನ್ನು ಪ್ರಕಟಪಡಿಸುವಿಕೆಯನ್ನು ಪುರಸ್ಕರಿಸಲಿಲ್ಲ, ಏಕೆಂದರೆ ಯಾವುದೇ ಸಂಭಾವ್ಯ ದಾಳಿಕಾರರಿಗೆ ದಾಳಿಕಾರಕವನ್ನು ರಚಿಸಲು ಯಾವುದೇ ರೀತಿಯ ಅವಕಾಶವನ್ನು ನೀಡಬಾರದು ಎಂಬುದಕ್ಕಾಗಿ.

ಫೈರ್‌ಫಾಕ್ಸ್‌ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ (ನೋಡಿ *ವೆಬ್‌ ಬ್ರೌಸರ್‌ಗಳ ನಡುವೆ ಹೋಲಿಕೆ* ) ಗಿಂತ ಕಡಿಮೆ ಭದ್ರತಾ ಅಪಾಯಗಳನ್ನು ಹೊಂದಿರುವುದರಿಂದ, ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ದಿಂದ ಫೈರ್‌ಫಾಕ್ಸ್‌ಗೆ ಬದಲಾಯಿಸುವವರು ಹೆಚ್ಚಿನ ಸುರಕ್ಷತೆಯನ್ನು ಕಾರಣವಾಗಿ ನೀಡುತ್ತಾರೆ. ದ ವಾಶಿಂಗ್‌ಟನ್ ಪೋಸ್ಟ್‌''''  ವರದಿಯ ಪ್ರಕಾರ, ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌‌ನಲ್ಲಿರುವ ತೀವ್ರವಾದ ಸರಿಪಡಿಸಲಾಗದ ಭದ್ರತಾ ಕೊರತೆಗಳಿಗೆ ಇರುವ ದಾಳಿಯ ಕೋಡ್ 2006 ರಲ್ಲಿ 284 ದಿನಗಳಿಗೆ ಲಭ್ಯವಿತ್ತು. ಅದಕ್ಕೆ ಹೋಲಿಕೆಯಾಗಿ, ಫೈರ್‌ಫಾಕ್ಸ್‌ ತೀವ್ರವಾದ ಸರಿಪಡಿಸಲಾಗದ ಭದ್ರತಾ ಕೊರತೆಗಳಿಗೆ ಇರುವ ದಾಳಿಯ ಕೋಡ್ 9 ದಿನಗಳಷ್ಟು ಮಾತ್ರವಿತ್ತು ಮತ್ತು ಮೊಜಿಲ್ಲಾ ಅದಕ್ಕೆ ಪರಿಹಾರವನ್ನು ತಕ್ಷಣ ಕಂಡುಕೊಂಡಿತು.

ಒಂದು 2006 ರ ಸಿಮ್ಯಾಂಟೆಕ್‌ ಅಧ್ಯಯನದ ಪ್ರಕಾರ ಫೈರ್‌ಫಾಕ್ಸ್‌ ಆ ವರ್ಷದ ಸೆಪ್ಟೆಂಬರ್‌ವರೆಗೂ ಬಳಕೆದಾರರು ಸ್ಪಷ್ಟಪಡಿಸಿದ ದೋಷಗಳ ಪಟ್ಟಿಯಲ್ಲಿ ಇತರ ಬ್ರೌಸರ್‌ಗಳನ್ನು ದಾಟಿ ಮುಂದೆಹೋಗಿದ್ದರೂ, ಆ ದೋಷಗಳನ್ನು ಇನ್ನು ಯಾವುದೇ ಬ್ರೌಸರ್‌ಗಳಿಗಿಂತ ಅತ್ಯಂತ ವೇಗದಲ್ಲಿ ಸರಿಪಡಿಸಲಾಯಿತು. ಭದ್ರತಾ ಸಂಶೋಧಕರ ಪ್ರಕಾರ ಫೈರ್‌ಫಾಕ್ಸ್‌ ಈಗಲೂ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ಗಿಂತ ಅತ್ಯಂತ ಕಡಿಮೆ ಭದ್ರತಾ ದೋಷಗಳನ್ನು ಹೊಂದಿದೆ ಎಂದು ಹೇಳುವ ಮೂಲಕ ಸಿಮ್ಯಾಂಟೆಕ್‌ ನಂತರದಲ್ಲಿ ತಮ್ಮ ಹೇಳಿಕೆಯನ್ನು ಸ್ಪಷ್ಟಪಡಿಸಿದರು. ಮಾರ್ಚ್‌ 19, 2010 ರಂತೆ, ಫೈರ್‌ಫಾಕ್ಸ್‌ 3.6 ಯಾವುದೇ ಸರಿಪಡಿಸಲಾಗದ ಭದ್ರತಾ ದೋಷಗಳನ್ನು ಹೊಂದಿಲ್ಲ ಎಂದು ಸೆಕ್ಯುನಿಯಾ ಹೇಳಿದೆ. ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 8 ಆವೃತ್ತಿಯು 4 ಸರಿಪಡಿಸಲಾಗಿರದ ಭದ್ರತಾ ದೋಷಗಳನ್ನು ಹೊಂದಿದೆ, ಮತ್ತು ಇದು ಅತ್ಯಂತ ಕೆಟ್ಟ "ಮಧ್ಯಮ ತೀವ್ರತೆಯ" ದೋಷವಾಗಿದೆ ಎಂದು ಸೆಕ್ಯುನಿಯಾ ಹೇಳಿದೆ.

ಅಕ್ಟೋಬರ್‌ 2009 ರಲ್ಲಿ ಮೈಕ್ರೋಸಾಫ್ಟ್‌ನ ಭದ್ರತಾ ಇಂಜಿನೀಯರುಗಳು ಫೈರ್‌ಫಾಕ್ಸ್‌ ಆ ವರ್ಷದ ಫೆಬ್ರುವರಿಯಿಂದ ಒಂದು .ನೆಟ್‌ ಫ್ರೇಮ್‌ವರ್ಕ್‌ 3.5 SP1 ವಿಂಡೋಸ್‌ ನವೀಕರಣದ ಕಾರಣಕ್ಕಾಗಿ ಅಪಾಯದ ಸಾಧ್ಯತೆಗೆ ಈಡಾಗಿದೆ ಎಂದು ಗುರುತಿಸಿದರು. ಏಕೆಂದರೆ ಅದು ಸದ್ದಿಲ್ಲದೇ  ಒಂದು ಬಗ್ ಆದ 'ವಿಂಡೋಸ್‌ ಪ್ರೆಸೆಂಟೇಶನ್ ಫೌಂಡೇಶನ್‌' ಪ್ಲಗ್‌-ಇನ್‌ ಅನ್ನು ಫೈರ್‌ಫಾಕ್ಸ್‌ಗೆ ಸ್ಥಾಪಿಸಿಬಿಡುತ್ತಿತ್ತು. ಈ ದೋಷವನ್ನು ಮೈಕ್ರೋಸಾಫ್ಟ್‌ ಸರಿಪಡಿಸಿತು.

## ಸಾಗಿಸಬಲ್ಲ ಆವೃತ್ತಿಗಳು 
ಒಂದು ವಿಂಡೋಸ್‌ಗಾಗಿನ ಫೈರ್‌ಫಾಕ್ಸ್‌ನ ಸಾಗಿಸಬಲ್ಲ ಆವೃತ್ತಿಯಿದ್ದು, ಇದನ್ನು ಒಂದು USB ಫ್ಲ್ಯಾಶ್‌ ಡ್ರೈವ್‌ ನಿಂದ ಬಳಸಬಹುದಾಗಿದೆ. ಈ ಪ್ರಸ್ತುತ ಹಂಚಿಕೆಯು (ಮತ್ತು ಅದರ ಅನೇಕ ವಿಸ್ತರಣೆಗಳು) ಕಾರ್ಪೊರೇಟ್/ಸರ್ಕಾರಿ ನೆಟ್‌ವರ್ಕ್‌ಗಳಲ್ಲಿ ಡೀಫಾಲ್ಟ್‌ ಬ್ರೌಸರ್‌ ಬದಲಾಗಿ ಫೈರ್‌ಫಾಕ್ಸ್‌ ಅನ್ನು ಚಲಿಸುವಂತೆ ಮಾಡುತ್ತದೆ.  ತಾನು ಬಳಸುತ್ತಿರುವ ಒಂದು ಸಿಸ್ಟಮ್‌ನಲ್ಲಿ ನಿರ್ವಾಹಕ ಹಕ್ಕುಗಳನ್ನು ಹೊಂದಿರದವರಿಗೆ ಇದು ವಿಶೇಷವಾಗಿ ಸಹಕಾರಿಯಾಗಿದೆ.

## ಸಿಸ್ಟಮ್ ಅಗತ್ಯಗಳು 
ಫೈರ್‌ಫಾಕ್ಸ್‌ ಮೂಲ ಕೋಡ್‌ನಿಂದ ಸಂಕಲಿತಗೊಳಿಸಿದ ಬ್ರೌಸರ್‌ಗಳು ವಿವಿಧ ಆಪರೇಟಿಂಗ್ ಸಿಸ್ಟಮ್‌ಗಳಲ್ಲಿ ಚಲಿಸುತ್ತವೆ; ಆದರೆ, ಅಧಿಕೃತವಾಗಿ ಹಂಚಿದ ಬೈನರಿಗಳು ಈ ಕೆಳಗಿನವುಗಳಿಗಾಗಿ ಇವೆ: ಮೈಕ್ರೋಸಾಫ್ಟ್‌ ವಿಂಡೋಸ್‌ (ವಿಂಡೋಸ್‌ 2000, ವಿಂಡೋಸ್‌ XP, ವಿಂಡೋಸ್‌ ಸರ್ವರ್‌ 2003, ವಿಂಡೋಸ್‌ ವಿಸ್ತಾ or ವಿಂಡೋಸ್‌ 7), ಮ್ಯಾಕ್‌ OS X 10.4 (ಅಥವಾ ನಂತರದ್ದು) ಮತ್ತು ಲಿನಕ್ಸ್‌ (ಈ ಮುಂದಿನ ಲೈಬ್ರರಿಗಳನ್ನು ಸ್ಥಾಪಿಸಿರುವುದನ್ನು ಸೇರಿ : GTK+ 2.10 ಅಥವಾ ಹೆಚ್ಚಿನದ್ದು, GLib 2.12 ಅಥವಾ ಹೆಚ್ಚಿನದ್ದು, Pango 1.14 ಅಥವಾ ಹೆಚ್ಚಿನದ್ದು, X.Org 1.0 ಅಥವಾ ಹೆಚ್ಚಿನದ್ದು *ಅಥವಾ ಯಾವುದೇ TinyX ಸರ್ವರ್‌ ನೆರವೇರಿಕೆ*). ಅಧಿಕೃತ ಕನಿಷ್ಟ ಹಾರ್ಡ್‌ವೇರ್ ಅಗತ್ಯಗಳು ಅಂದರೆ, ವಿಂಡೋಸ್‌ ಆವೃತ್ತಿಗಾಗಿ ಪೆಂಟಿಯಮ್‌ 233 MHz ಮತ್ತು 64 MB RAM ಅಥವಾ ಮ್ಯಾಕ್‌ ಆವೃತ್ತಿಗಾಗಿ ಮ್ಯಾಕಿಂತೋಶ್‌ ಕಂಪ್ಯೂಟರ್‌ ಜೊತೆಗೆ ಇಂಟೆಲ್‌ x86 ಅಥವಾ ಪವರ್‌ಪಿಸಿ G3, G4, ಅಥವಾ G5 ಪ್ರೊಸೆಸರ್‌ ಮತ್ತು 128 MB RAM.

### 64-ಬಿಟ್‌ ಬಿಲ್ಡ್‌ಗಳು 
ಫೈರ್‌ಫಾಕ್ಸ್‌ 3.6 ವರೆಗೆ, ಮೊಜಿಲ್ಲಾ ಯಾವುದೇ ಅಧಿಕೃತ 64-ಬಿಟ್‌ ಬಿಲ್ಡ್‌ಗಳನ್ನು ಹೊಂದಿಲ್ಲ. ಆದರೂ, ಅನಧಿಕೃತ ಮೂರನೇ ಪಕ್ಷದ ಬಿಲ್ಡ್‌ಗಳು ವಿಂಡೋಸ್‌ಗಾಗಿ ಅಸ್ತಿತ್ವದಲ್ಲಿವೆ.  ಲಿನಕ್ಸ್‌ನಲ್ಲಿ, ನೈಟ್‌ಲಿ ಬಿಲ್ಡ್‌ಗಳ ಜೊತೆಯಲ್ಲಿ ಮಾರಾಟಗಾರ-ಬೆಂಬಲಿತ ಕಾರ್ಯಾಚರಣೆ ಅತ್ಯುತ್ತಮಗೊಳಿಸಿದ ಸ್ಥಿರ 64-ಬಿಟ್‌ ಬಿಲ್ಡ್‌ಗಳು ಸಹ ಅಸ್ತಿತ್ವದಲ್ಲಿವೆ (ಅಂದರೆ ನೊವೆಲ್-ಸುಸೆ ಲಿನಕ್ಸ್‌ಗಾಗಿ, ರೆಡ್ ಹ್ಯಾಟ್‌ ಲಿನಕ್ಸ್‌, ಮತ್ತು ಉಬುಂಟು ಲಿನಕ್ಸ್‌). ಮೊಜಿಲ್ಲಾದಿಂದ ವಿಂಡೋಸ್‌ ಮತ್ತು ಮ್ಯಾಕ್‌ಗಳಿಗಾಗಿ ಅಧಿಕೃತ 64-ಬಿಟ್‌ ಬಿಲ್ಡ್‌ಗಳ ಮೇಲೆ ಕೆಲಸ ಮಾಡಲಾಗುತ್ತಿದೆ.

### ಹಳೆಯ ಆಪರೇಟಿಂಗ್ ಸಿಸ್ಟಮ್‌ಗಳು 
ಫೈರ್‌ಫಾಕ್ಸ್‌ 2.0.0.20 ಆವೃತ್ತಿಯು ವಿಂಡೋಸ್‌ NT 3.51, ವಿಂಡೋಸ್‌ 95 ಮತ್ತು ವಿಂಡೋಸ್‌ NT 4.0 ಗಳ ಮೇಲೆ ಕೆಲಸ ಮಾಡಿದ ಕೊನೆಯ ಆವೃತ್ತಿಯಾಗಿದೆ.  ಅಧಿಕೃತವಾಗಿ ಬೆಂಬಲಿತವಾಗಿಲ್ಲದಿದ್ದರೂ, ಫೈರ್‌ಫಾಕ್ಸ್‌ 3.x ಆವೃತ್ತಿಗಳನ್ನು ವಿಂಡೋಸ್‌ 98 ಮತ್ತು ವಿಂಡೋಸ್‌ Me (2.0.0.20 ಎಂಬುದು ಅಧಿಕೃತವಾಗಿ ಕೊನೆಯ ಆವೃತ್ತಿಯಾಗಿದ್ದು, ಇದು ಈ OS ಗಳಲ್ಲಿ ಚಲಿಸಬಲ್ಲುದಾಗಿದೆ; 2.0.0.x ಲೈನ್ ಇನ್ನು ಮೊಜಿಲ್ಲಾದಿಂದ ಬೆಂಬಲಿಸಲ್ಪಟ್ಟಿಲ್ಲ.) ಗಳಲ್ಲಿ ಕೆರ್ನಲ್‌ಎಕ್ಸ್‌ ಎಂಬ ಆವೃತ್ತಿಯು ರನ್ ಮಾಡಬಹುದಾಗಿದೆ.

## ಪರವಾನಗಿ ಪಡೆಯುವಿಕೆ 
ಫೈರ್‌ಫಾಕ್ಸ್‌ ಮೂಲ ಕೋಡ್‌ ಒಂದು ಮುಕ್ತ ಮತ್ತು ತೆರೆದ ಮೂಲ ಸಾಫ್ಟ್‌ವೇರ್‌ ಆಗಿದೆ, ಮತ್ತು ಮೊಜಿಲ್ಲಾ ಸಾರ್ವಜನಿಕ ಪರವಾನಗಿ (MPL), GNU ಜನರಲ್‌ ಸಾರ್ವಜನಿಕ ಪರವಾನಗಿ (GPL), ಮತ್ತು GNU ಲೆಸ್ಸರ್ ಜನರಲ್‌ ಸಾರ್ವಜನಿಕ ಪರವಾನಗಿ (LGPL) ಗಳ ಅಡಿಯಲ್ಲಿ ತ್ರಿ-ಪರವಾನಗಿ ಪಡೆದಿದೆ. ಮತ್ತು ಈ ಕುರಿತು FSF (ಫ್ರೀ ಸಾಫ್ಟ್‌ವೇರ್‌ ಫೌಂಡೇಶನ್‌) ದುರ್ಬಲ ಕಾಪಿಲೆಫ್ಟ್‌ ಆಗಿದೆ ಎಂದು ಟೀಕಿಸಿತು; ಈ ಪರವಾನಗಿಯು, ಮಿತವಾಗಿ, ಮಾಲೀಕತ್ವದ ವ್ಯುತ್ಪನ್ನ ಕಾರ್ಯಗಳನ್ನು ಅನುಮತಿಸುತ್ತದೆ. ಜೊತೆಯಲ್ಲಿ, MPL ಅಡಿಯಲ್ಲಿನ ಕೋಡ್‌‍ಅನ್ನು ಕಾನೂನುಬದ್ಧವಾಗಿ GPL ಅಥವಾ LGPL ಅಡಿಯಲ್ಲಿನ ಕೋಡ್‌ ಜೊತೆಗೆ ಸೇರಿಸಲು ಸಾಧ್ಯವಿಲ್ಲ. ಈ ಸಮಸ್ಯೆಗಳನ್ನು ಪರಿಹರಿಸಲು, ಮೊಜಿಲ್ಲಾ MPL, GPL, ಮತ್ತು LGPL ಗಳ ತ್ರಿ-ಪರವಾನಗಿ ಕಾರ್ಯಯೋಜನೆಯ ಅಡಿಯಲ್ಲಿ ಫೈರ್‌ಫಾಕ್ಸ್‌ಗೆ ಮರು-ಪರವಾನಗಿ ಪಡೆಯಿತು. ಅಂದಿನಿಂದ, ಅಭಿವರ್ಧಕರು ತಮ್ಮ ಕಾರ್ಯಕ್ಕೆ ಅಗತ್ಯವಾದ ಕೋಡ್ ಪಡೆಯುವ ಪರವಾನಗಿಯನ್ನು ಪಡೆಯಲು ಮುಕ್ತರಾಗಿದ್ದಾರೆ: GPL ಅಥವಾ LGPL ಈ ಪರವಾನಗಿಗಳಲ್ಲಿ ಒಂದನ್ನು ಆಯ್ಕೆಮಾಡಿದಾಗ ಜೋಡಣೆ ಮತ್ತು ವ್ಯುತ್ಪನ್ನ ಕಾರ್ಯ ನಿರ್ವಹಿಸುತ್ತದೆ, ಅಥವಾ MPL ಆಯ್ಕೆ ಮಾಡಿದಾಗ MPL ಬಳಸಬಹುದಾಗಿದೆ(ಮಾಲೀಕತ್ವದ ವ್ಯುತ್ಪನ್ನ ಕಾರ್ಯಗಳ ಸಾಧ್ಯತೆಯನ್ನು ಸೇರಿ).

ಫೈರ್‌ಫಾಕ್ಸ್‌ ಲೋಗೊಗಳಿಂದ ಯಾವುದೇ ವ್ಯುತ್ಪನ್ನ ಕಾರ್ಯಗಳನ್ನು ಮಾಡುವುದನ್ನು (ಅಂದರೆ ಅದನ್ನು ಬದಲಾಯಿಸುವುದನ್ನು), ಮೊಜಿಲ್ಲಾ ನಿಷೇಧಿಸುತ್ತದೆ, ಅಲ್ಲದೇ ಸ್ವತಂತ್ರವಾಗಿ ಆದರೆ ಅಂತಹುದೇ ಲೋಗೋಗಳನ್ನು ರಚಿಸುವುದನ್ನೂ ದೃಢವಾಗಿ ಖಂಡಿಸುತ್ತದೆ.

ಮೊಜಿಲ್ಲಾ ಫೌಂಡೇಶನ್‌ನ ಕೆಲವು ತೆರೆದ ಮೂಲ ಹಂಚಿಕೆಗಳು "ಫೈರ್‌ಫಾಕ್ಸ್‌" ವ್ಯಾಪಾರಮುದ್ರೆಯನ್ನು ಬಳಸುವುದನ್ನು ತಡೆಯುವ ಚಿಂತನೆಯ ಕುರಿತು ವಿವಾದಗಳು ಉಂಟಾಗಿವೆ. ಮಾಜಿ ಮೊಜಿಲ್ಲಾ ಸಿಇಒ ಮಿಚ್ಚೆಲ್ ಬೇಕರ್‌ 2007 ರಲ್ಲಿನ ಒಂದು ಸಂದರ್ಶನದಲ್ಲಿ ಹಂಚಿಕೆಗಳು ಮೂಲ-ಕೋಡ್‌ ಅನ್ನು ಬದಲಿಸದಿದ್ದಲ್ಲಿ ಅವುಗಳು ಮುಕ್ತವಾಗಿ ಫೈರ್‌ಫಾಕ್ಸ್‌ ವ್ಯಾಪಾರಮುದ್ರೆಯನ್ನು ಬದಲಿಸಬಹುದಾಗಿದೆ ಮತ್ತು ಮೊಜಿಲ್ಲಾ ಫೌಂಡೇಶನ್‌ನ ಒಂದೇ ಕಾಳಜಿಯೆಂದರೆ ಬಳಕೆದಾರರು "ಫೈರ್‌ಫಾಕ್ಸ್‌" ಬಳಸಿದಾಗ ಅವರಿಗೆ ಆ ಕುರಿತು ಸ್ಥಿರತೆಯ ಅನುಭವ ಉಂಟಾಗಬೇಕು, ಎಂದು ವಿವರಿಸಿದರು.

ಅಧಿಕೃತ ಬ್ರಾಂಡಿಂಗ್‌ *ಇಲ್ಲದೆಯೇ*  ಕೋಡ್‌ನ ಹಂಚಿಕೆಗಳನ್ನು ಅನುಮತಿಸಲು ಫೈರ್‌ಫಾಕ್ಸ್‌ ಮೂಲ ಕೋಡ್‌ ಒಂದು "ಬ್ರಾಂಡಿಂಗ್‌ ಸ್ವಿಚ್" ಹೊಂದಿರುತ್ತದೆ. ಈ ಸ್ವಿಚ್ ಅಧಿಕೃತ ಲೋಗೊ ಮತ್ತು ಹೆಸರು ಇಲ್ಲದೆಯೇ ಸಂಗ್ರಹ ಮಾಡುವುದನ್ನು ಅನುಮತಿಸುತ್ತದೆ ಉದಾಹರಣೆಗೆ ಫೈರ್‌ಫಾಕ್ಸ್‌ ವ್ಯಾಪಾರಮುದ್ರೆಯ ಕುರಿತ ಯಾವುದೇ ನಿಯಂತ್ರಣಗಳಿಲ್ಲದೇ ಒಂದು ವ್ಯುತ್ಪನ್ನ ಕಾರ್ಯವನ್ನು ರಚಿಸಲು(ಭವಿಷ್ಯದ ಫೈರ್‌ಫಾಕ್ಸ್‌ ಆವೃತ್ತಿಗಳ ಆಲ್ಫಾ‌ಗಳಿಗಾಗಿ ಸಹಾ ಇದನ್ನು ಹೆಚ್ಚಾಗಿ ಬಳಸಲಾಗುತ್ತದೆ). ಅನ್‌ಬ್ರಾಂಡೆಡ್‌ ಸಂಗ್ರಹಣೆಯಲ್ಲಿ ವ್ಯಾಪಾರಮುದ್ರೆಯಿರುವ ಲೋಗೊ ಮತ್ತು ಹೆಸರುಗಳನ್ನು ಒಂದು ಉಚಿತವಾಗಿ ಹಂಚಬಲ್ಲ ಪರಿವರ್ತಿತ ಆವೃತ್ತಿಯ ವ್ಯುತ್ಪನ್ನಗೊಂಡ ಬಿಡುಗಡೆ ಸರಣಿಯ ಜನರಿಕ್ ಗ್ಲೋಬ್‌ ಲೋಗೊ ಮತ್ತು ಹೆಸರುಗಳಿಂದ ಬದಲಾಯಿಸಲಾಗುತ್ತದೆ. "ಡೀರ್‌ ಪಾರ್ಕ್" ಹೆಸರನ್ನು ಫೈರ್‌ಫಾಕ್ಸ್‌ 1.5 ವ್ಯುತ್ಪನ್ನಗಳಿಗಾಗಿ ಬಳಸಲಾಗುತ್ತದೆ,  "ಬಾನ್ ಎಚೊ" ವನ್ನು ಫೈರ್‌ಫಾಕ್ಸ್‌ 2.0 ವ್ಯುತ್ಪನ್ನಗಳಿಗಾಗಿ, "ಗ್ರಾನ್ ಪ್ಯಾರಾಡಿಸೊ" ವನ್ನು ಫೈರ್‌ಫಾಕ್ಸ್‌ 3.0 ವ್ಯುತ್ಪನ್ನಗಳಿಗಾಗಿ, ಮತ್ತು "ಶಿರೆಟೊಕೊ" ವನ್ನು ಫೈರ್‌ಫಾಕ್ಸ್‌ 3.5 ವ್ಯುತ್ಪನ್ನಗಳಿಗಾಗಿ ಬಳಸಲಾಗುತ್ತದೆ.  ಫೈರ್‌ಫಾಕ್ಸ್‌ 3.6 ವ್ಯುತ್ಪನ್ನಗಳನ್ನು ಹೆಚ್ಚಾಗಿ "ನಮೊರೋಕಾ" ಎಂದು ಕರೆಯಲಾಗುತ್ತದೆ.  ಕೋಡ್‌ನೇಮ್‌ ಮಿನೆಫೀಲ್ಡ್‌ ಮತ್ತು ಬಾಂಬ್‌ನಂತೆ ಕಾಣುವಂತೆ ಮಾಡಿದ ಜನರಿಕ್‌ ಲೋಗೊದ ಒಂದು ಪರಿವರ್ತಿತ ಆವೃತ್ತಿಯನ್ನು ಆವೃತ್ತಿ 3.0 ಮತ್ತು ನಂತರದ ಅನಧಿಕೃತ ಬಿಲ್ಡ್‌ಗಳಿಗಾಗಿ ಮತ್ತು ಮತ್ತು ಟ್ರಂಕ್‌ನ ನೈಟ್‌ಲಿ ಬಿಲ್ಡ್‌ಗಳಿಗಾಗಿ ಬಳಸಲಾಗುತ್ತದೆ.

"ಫೈರ್‌ಫಾಕ್ಸ್‌" ಹೆಸರಿನ ಅಡಿಯಲ್ಲಿ ಫೈರ್‌ಫಾಕ್ಸ್‌ನ ಆಂತರಿಕ ಕೋಡ್ ಬದಲಾಯಿಸಿದ ಪರಿವರ್ತಿತ ಆವೃತ್ತಿಗಳ ಹಂಚುವಿಕೆಗೆ ಮೊಜಿಲ್ಲಾದಿಂದ ಸ್ಪಷ್ಟ ಒಪ್ಪಿಗೆಯನ್ನು ಪಡೆಯುವ ಅಗತ್ಯವಿದೆ ಮತ್ತು *ಎಲ್ಲಾ*  ಅಧಿಕೃತ ಬ್ರಾಂಡಿಂಗ್‌ಗಳ ಬಳಕೆಯ ಅಗತ್ಯವಿದೆ. ಉದಾಹರಣೆಗೆ, ಅಧಿಕೃತ ಲೋಗೊ ಬಳಸದೇ "ಫೈರ್‌ಫಾಕ್ಸ್‌" ಹೆಸರನ್ನು ಬಳಸುವುದಕ್ಕೆ ಒಪ್ಪಿಗೆಯಿರುವುದಿಲ್ಲ.   ಡುಬಿಯನ್‌ ಯೋಜನೆಯು ಅಧಿಕೃತ ಫೈರ್‌ಫಾಕ್ಸ್‌ ಲೋಗೊವನ್ನು ಬಳಸಲು 2006 ರಲ್ಲಿ ನಿಲ್ಲಿಸಿದಾಗ (ಅದರ ಬಳಕೆಯ ಕೃತಿಸ್ವಾಮ್ಯ ನಿಬಂಧನೆಗಳು ಯೋಜನೆಯ ಸೂಚನೆಗಳಿಗೆ ಹೊಂದಿಕೊಳ್ಳದ ಕಾರಣದಿಂದಾಗಿ), ಮೊಜಿಲ್ಲಾ ಫೌಂಡೇಶನ್‌‌ನ ಪ್ರತಿನಿಧಿಯು ಅವರಿಗೆ ಇದು ಒಪ್ಪಿಕೊಳ್ಳಲು ಸಾಧ್ಯವಿಲ್ಲಮತ್ತು ಒಂದುವೇಳೆ ಬಳಸುವುದಾದರೆ ಮುದ್ರಿಸಿದ ವ್ಯಾಪಾರಮುದ್ರೆ ಸೂಚನೆಗಳ ಪ್ರಕಾರ ನಡೆದುಕೊಳ್ಳಬೇಕು ಅಥವಾ ತಮ್ಮ ಹಂಚಿಕೆಯಲ್ಲಿ "ಫೈರ್‌ಫಾಕ್ಸ್‌" ಹೆಸರು ಬಳಸುವುದನ್ನು ನಿಲ್ಲಿಸಬೇಕು  ಎಂದು ಹೇಳಿದರು. ಅಂತಿಮವಾಗಿ, ಡುಬಿಯನ್‌ ತಮ್ಮ ಫೈರ್‌ಫಾಕ್ಸ್‌ "ಐಸ್‌ವೇಸೆಲ್‌" ಪರಿವರ್ತಿತ ಆವೃತ್ತಿಯನ್ನು ಮೊಜಿಲ್ಲಾ ಸಾಫ್ಟ್‌ವೇರ್‌ನೊಂದಿಗೆ ಬ್ರಾಂಡಿಂಗ್‌ ಮಾಡಲು ಮುಂದಾದರು.

## ಜಾಹೀರಾತುಗಳು 
ಲಭ್ಯವಾದ ಮೊದಲ ವರ್ಷದಲ್ಲಿಯೇ 100 ಮಿಲಿಯನ್‌ ಡೌನ್‌ಲೋಡ್‌ಗಳು ಆಗಿದ್ದು ಫೈರ್‌ಫಾಕ್ಸ್ ಅತ್ಯಂತ ವೇಗದಲ್ಲಿ ಬಳಸಲ್ಪಟ್ಟಿತು, ಮತ್ತು ಮುಂದುವರೆದು ಒಂದು ಸರಣಿ ಅಕ್ರಮಣಕಾರಿ ಪ್ರಚಾರಾಂದೋಲನವನ್ನು 2004 ರಲ್ಲಿ ಮಾಡಲಾಯಿತು ಮತ್ತು "ಮಾರ್ಕೆಟಿಂಗ್ ವೀಕ್ಸ್" ಎಂದು ಕರೆಯಲಾಗುವ ಬ್ಲೇಕ್ ರೋಸ್‌ ಮತ್ತು ಆಸಾ ಡಾಟ್ಸ್‌ಲೆರ್‌ ಎಂಬ ಕಾರ್ಯಕ್ರಮಗಳ ಸರಣಿಯನ್ನು ಆರಂಭಿಸಲಾಯಿತು.

ಸೆಪ್ಟೆಂಬರ್‌ 12, 2004 ರಂದು, ಒಂದು ಪ್ರಚಾರದ ಪೋರ್ಟಲ್ ಫೈರ್‌ಫಾಕ್ಸ್‌ ಪೂರ್ವವೀಕ್ಷಣೆ ಬಿಡುಗಡೆಯೊಂದಿಗೆ ಪ್ರಾರಂಭವಾಗುವಂತೆ "ಸ್ಪ್ರೆಡ್‌ ಫೈರ್‌ಫಾಕ್ಸ್‌" (SFX) ಎಂದು ಹೆಸರಿಸಿತು, ಮತ್ತು ಅನೇಕ ಪ್ರಚಾರ ತಂತ್ರಗಳನ್ನು ಚರ್ಚಿಸಲು ಒಂದು ಕೇಂದ್ರೀಕೃತ ಸ್ಥಳವನ್ನು ರಚಿಸಿತು. ಬಳಕೆದಾರರಿಗೆ "ಉಲ್ಲೇಖ ಅಂಕಗಳನ್ನು" ಕೊಡುಗೆಯಾಗಿ ನೀಡುವ ಮೂಲಕ ಈ ಪೋರ್ಟಲ್ "ಗೆಟ್ ಫೈರ್‌ಫಾಕ್ಸ್‌" ಬಟನ್‌ ಪ್ರೋಗ್ರಾಮ್ ಅನ್ನು ಹೆಚ್ಚಿಸಿತು. ಈ ಸೈಟ್ ಉನ್ನತವಾದ 250 ಶಿಫಾರಸುದಾರರನ್ನು ಪಟ್ಟಿಮಾಡುತ್ತದೆ. ಕಾಲದಿಂದ ಕಾಲಕ್ಕೆ, ಈ SFX ತಂಡ ಅಥವಾ SFX ಸದಸ್ಯರು ಪ್ರಚಾರ ಕಾರ್ಯಕ್ರಮಗಳನ್ನು ಪ್ರಾರಂಭಿಸುತ್ತಾರೆ ಮತ್ತು ಅದು ಸ್ಪ್ರೆಡ್‌ ಫೈರ್‌ಫಾಕ್ಸ್‌ ವೆಬ್‌‌ಸೈಟ್‌ನಲ್ಲಿ ಆಯೋಜಿಸಲ್ಪಟ್ಟಿರುತ್ತದೆ. ಸ್ಪ್ರೆಡ್‌ ಫೈರ್‌ಫಾಕ್ಸ್‌ ಪ್ರಚಾರಾಂದೋಲನದ ಭಾಗವಾಗಿ, ಫೈರ್‌ಫಾಕ್ಸ್‌ 3 ಬಿಡುಗಡೆ ಮಾಡುವ ಮೂಲಕ ಜಗತ್ತಿನ ಡೌನ್‌ಲೋಡ್‌ ದಾಖಲೆಯನ್ನು ಮುರಿಯುವ ಪ್ರಯತ್ನವನ್ನು ಮಾಡಲಾಯಿತು.

"ವಿಶ್ವ ಫೈರ್‌ಫಾಕ್ಸ್‌ ದಿನಾಚರಣೆ" ಪ್ರಚಾರಾಂದೋಲನ ಜುಲೈ 15, 2006 ರಂದು ಪ್ರಾರಂಭಗೊಂಡಿತು, ಇದು ಮೊಜಿಲ್ಲಾ ಫೌಂಡೇಶನ್‌ ನ ಪ್ರಾರಂಭದ ಮೂರನೇ ವಾರ್ಷಿಕೋತ್ಸವವಾಗಿತ್ತು, ಮತ್ತು ಅದು ಸೆಪ್ಟೆಂಬರ್‌ 15, 2006 ರವರೆಗೂ ನಡೆಯಿತು. ತಮ್ಮ ಹೆಸರು ಫೈರ್‌ಫಾಕ್ಸ್‌ ಫ್ರೆಂಡ್ಸ್‌ ವಾಲ್‌ನಲ್ಲಿ ಪ್ರದರ್ಶನಗೊಳ್ಳಲು ನಾಮನಿರ್ದೇಶನಕ್ಕಾಗಿ ಸ್ಪರ್ಧಿಗಳು ತಮ್ಮನ್ನು ತಾವೇ ಮತ್ತು ಒಬ್ಬ ಸ್ನೇಹಿತರನ್ನು ವೆಬ್‌‌ಸೈಟ್‌ನಲ್ಲಿ ನೋಂದಾಯಿಸಿದರು‌. ಅದೊಂದು ಡಿಜಿಟಲ್ ಗೋಡೆಯಾಗಿದ್ದು ಅದನ್ನು ಮೊಜಿಲ್ಲಾ ಫೌಂಡೇಶನ್‌ ಮುಖ್ಯ ಕಛೇರಿಯಲ್ಲಿ ಪ್ರದರ್ಶಿಸಲಾಗುತ್ತದೆ.

On ಫೆಬ್ರುವರಿ 21, 2008 ರಲ್ಲಿ 500 ಮಿಲಿಯನ್‌ ಡೌನ್‌ಲೋಡ್‌ಗಳನ್ನು ಮುಟ್ಟಿದ ಸಂಭ್ರಮದಲ್ಲಿ,  ಫೈರ್‌ಫಾಕ್ಸ್‌ ಸಮುದಾಯವು ಫ್ರೀರೈಸ್‌ ಭೇಟಿ ಮಾಡಿ 500 ಮಿಲಿಯನ್‌ ಅಕ್ಕಿ ಕಾಳುಗಳನ್ನು ಗಳಿಸುವ ಮೂಲಕ ಆಚರಣೆ ಮಾಡಿತು.

ಕೆಲವು ಫೈರ್‌ಫಾಕ್ಸ್‌ನ ಕೊಡುಗೆದಾರರು ಓರೆಗಾಂನ್ ನ ಯೂನಿಯನ್‌ವೇಲ್ ಬಳಿ ಲಫಯೆಟ್ಟೆ ಮುಖ್ಯರಸ್ತೆ ಮತ್ತು ವಾಲ್ನಟ್ ಹಿಲ್ ರಸ್ತೆ ಕೂಡುವಲ್ಲಿ ಗೋದಿಯಲ್ಲಿ ಫೈರ್‌ಫಾಕ್ಸ್‌ ಲೋಗೊದ ಒಂದು ಕ್ರಾಪ್ ಸರ್ಕಲ್ ಅನ್ನು ಮಾಡಿದರು.

## ಮಾರುಕಟ್ಟೆ ಸ್ವೀಕಾರ 
ಮೊಜಿಲ್ಲಾ ಫೈರ್‌ಫಾಕ್ಸ್‌ನ ಬಳಕೆ ಹಂಚಿಕೆ ಆರಂಭದಿಂದ ಪ್ರತೀ ಬೆಳವಣಿಗೆ ಕಾಲಾವಧಿಯಲ್ಲಿಯೂ ಬೆಳೆದಿದೆ, ಮತ್ತು ಹೆಚ್ಚಾಗಿ ಅದರ ಬೆಳವಣಿಗೆ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ಅನ್ನು ತುಳಿದಿದೆ; ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ಫೈರ್‌ಫಾಕ್ಸ್‌ನ ಬಿಡುಗಡೆಯ ನಂತರದಲ್ಲಿ ತನ್ನ ಬಳಕೆ ಹಂಚಿಕೆಯಲ್ಲಿ ನಿರಂತರ ಸೋಲು ಕಂಡಿದೆ. , ನೆಟ್‌ ಅಪ್ಲಿಕೇಶನ್‌ಸ್ ಪ್ರಕಾರ, ಫೈರ್‌ಫಾಕ್ಸ್‌ ಜಾಗತಿಕವಾಗಿ 24.59% ವೆಬ್‌ ಬ್ರೌಸರ್‌ಗಳ ಬಳಕೆ ಹಂಚಿಕೆ ಹೊಂದಿದ್ದು, ಅದು ಇಂಟರ್ನೆಟ್‌ ಎಕ್ಸ್‌ಪ್ಲೋರರ್ ನಂತರದಲ್ಲಿ ಎರಡನೇ ಅತ್ಯಂತ ಹೆಚ್ಚು ಬಳಸುವ ಬ್ರೌಸರ್‌ ಆಗಿದೆ.

ನವೆಂಬರ್‌ 2004 ರಲ್ಲಿ ಆದ ಫೈರ್‌ಫಾಕ್ಸ್‌ 1.0 ರ ಬಿಡುಗಡೆಯ ನಂತರದಲ್ಲಿ ಡೌನ್‌ಲೋಡ್‌ಗಳು ನಿರಂತರವಾಗಿ ಏರುತ್ತಲೇ ಸಾಗಿವೆ, ಮತ್ತು ಜುಲೈ 31, 2009 ರ ಪ್ರಕಾರ ಫೈರ್‌ಫಾಕ್ಸ್‌ ಒಂದು ಬಿಲಿಯನ್‌ಗಿಂತಲೂ ಹೆಚ್ಚು ಬಾರಿ ಡೌನ್‌ಲೋಡ್‌ ಆಗಿದೆ.  ಸಾಫ್ಟ್‌ವೇರ್‌ ನವೀಕರಣಗಳನ್ನು ಅಥವಾ ಮೂರನೇ ಪಕ್ಷದ ವೆಬ್‌‌ಸೈಟ್‌ಗಳನ್ನು ಬಳಸಿ ಮಾಡಿದ ಡೌನ್‌ಲೋಡ್‌ಗಳು ಇದರಲ್ಲಿ ಸೇರಿಲ್ಲ. ಅವುಗಳು ಬಳಕೆದಾರ ಸಂಖ್ಯೆಯನ್ನು ತೊರಿಸುವುದಿಲ್ಲ, ಏಕೆಂದರೆ ಒಂದು ಡೌನ್‌ಲೋಡ್‌ ಅನ್ನು ಅನೇಕ ಮಶಿನ್‌ಗಳಲ್ಲಿ ಸ್ಥಾಪಿಸಲಾಗಿರಬಹುದು, ಒಬ್ಬನೇ ವ್ಯಕ್ತಿ ಈ ಸಾಫ್ಟ್‌ವೇರ್‌ ಅನ್ನು ಅನೇಕ ಬಾರಿ ಡೌನ್‌ಲೋಡ್‌ ಮಾಡಿರಬಹುದು, ಅಥವಾ ಸಾಫ್ಟ್‌ವೇರ್‌ ಅನ್ನು ಮೂರನೇ ಪಕ್ಷದವರಿಂದಲೂ ಪಡೆದಿರಬಹುದು. ಮೊಜಿಲ್ಲಾ ಪ್ರಕಾರ, ಫೈರ್‌ಫಾಕ್ಸ್‌ 350 ಮಿಲಿಯನ್‌ ಗಿಂತಲೂ ಹೆಚ್ಚು ಬಳಕೆದಾರರನ್ನು ಹೊಂದಿದೆ.

## ಪ್ರತಿಕ್ರಿಯೆ 
*Forbes.com*  2004 ರಲ್ಲಿ ಫೈರ್‌ಫಾಕ್ಸ್‌ ಅನ್ನು ಅತ್ಯುತ್ತಮ ಬ್ರೌಸರ್‌ ಎಂದು ಕರೆದಿದೆ, ಮತ್ತು *ಪಿಸಿ ವರ್ಲ್ಡ್‌*  ಫೈರ್‌ಫಾಕ್ಸ್‌ ಅನ್ನು 2005 ರಲ್ಲಿ ತನ್ನ "100 ರ ಅತ್ಯುತ್ತಮ ಉತ್ಪನ್ನಗಳು" ಪಟ್ಟಿಯಲ್ಲಿ "ವರ್ಷದ ಉತ್ಪನ್ನ" ಎಂದು ಹೆಸರಿಸಿದೆ. 2006 ರಲ್ಲಿ ಫೈರ್‌ಫಾಕ್ಸ್‌ 2 ಮತ್ತು ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 7 ಗಳ ಬಿಡುಗಡೆ ಆದಮೇಲೆ, *ಪಿಸಿ ವರ್ಲ್ಡ್‌*  ಎರಡನ್ನೂ ವಿಶ್ಲೇಷಿಸಿತು ಮತ್ತು ಫೈರ್‌ಫಾಕ್ಸ್‌ ಉತ್ತಮವಾಗಿದೆ ಎಂದು ಹೇಳಿತು. *ವಿಚ್?*  ನಿಯತಕಾಲಿಕೆಯು ಫೈರ್‌ಫಾಕ್ಸ್‌ ತನ್ನ "ಬೆಸ್ಟ್ ಬೈ" ವೆಬ್‌ ಬ್ರೌಸರ್ ಎಂದು ಹೇಳಿತು‌. 2008 ರಲ್ಲಿ, CNET.com ಸಫಾರಿ, ಕ್ರೋಮ್‌, ಫೈರ್‌ಫಾಕ್ಸ್‌, ಮತ್ತು ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ಗಳನ್ನು ತಮ್ಮ "ಬ್ಯಾಟಲ್ ಆಫ್ ದ ಬ್ರೌಸರ್ಸ್" ನಲ್ಲಿ ಕಾರ್ಯಾಚರಣೆ ನಿಯಮಗಳು, ಭದ್ರತೆ, ಮತ್ತು ವೈಶಿಷ್ಟ್ಯಗಳಿಗಾಗಿ ಹೋಲಿಸಿತು ಮತ್ತು ಫೈರ್‌ಫಾಕ್ಸ್‌ ಅನ್ನು ಪ್ರೀತಿಕರವೆಂದು ಆಯ್ಕೆಮಾಡಿತು.

### ಕಾರ್ಯ ಸಾಮರ್ಥ್ಯ 
ಡಿಸೆಂಬರ್‌ 2005 ರಲ್ಲಿ, *ಇಂಟರ್‌‍ನೆಟ್‌ ವೀಕ್‌*  ಒಂದು ಲೇಖನ ಪ್ರಕಟಿಸಿದ್ದು ಅದರಲ್ಲಿ ಬಹಳಷ್ಟು ಓದುಗರು ಫೈರ್‌ಫಾಕ್ಸ್‌ 1.5 ನಲ್ಲಿನ ಹೆಚ್ಚಿನ ಸ್ಮರಣೆ ಬಳಕೆಯ ಕುರಿತು ವರದಿ ಮಾಡಿದ್ದರು. ಮೊಜಿಲ್ಲಾ ಅಭಿವರ್ಧಕರ ಪ್ರಕಾರ ಫೈರ್‌ಫಾಕ್ಸ್‌ 1.5 ರ ಹೆಚ್ಚಿನ ಸ್ಮರಣೆ ಬಳಕೆಯು ಕನಿಷ್ಟ ಭಾಗಶಃ ಹೊಸ ವೇಗದ ಹಿಂದೆ-ಮತ್ತು-ಮುಂದೆ (FastBack) ವೈಶಿಷ್ಟ್ಯದ ಕಾರಣದಿಂದಾಗಿರಬಹುದು.  ಸ್ಮರಣೆ ಸಮಸ್ಯೆಗಳ ಇತರ ಕಾರಣಗಳೆಂದರೆ ಕಾರ್ಯನಿರ್ವಹಿಸದ ವಿಸ್ತರಣೆಗಳು, ಉದಾಹರಣೆಗೆ ಗೂಗಲ್‌ ಟೂಲ್‌ಬಾರ್‌ ಮತ್ತು ಆ‍ಯ್‌ಡ್‌ಬ್ಲಾಕ್‌ ನ ಕೆಲವು ಹಳೆಯ ಆವೃತ್ತಿಗಳು, ಅಥವಾ ಪ್ಲಗ್‌-ಇನ್‌ಗಳು, ಅಂದರೆ ಹಳೆಯ ಆವೃತ್ತಿಗಳು ಅಡೋಬ್ ಅಕ್ರೋಬ್ಯಾಟ್ ರೀಡರ್‌ನ ಹಳೆಯ ಆವೃತ್ತಿಗಳು‌. *ಪಿಸಿ ಮ್ಯಾಗಜೀನ್‌*  ಫೈರ್‌ಫಾಕ್ಸ್‌ 2, ಒಪೇರಾ 9, ಮತ್ತು ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 7 ಗಳ ಸ್ಮರಣೆ ಬಳಕೆಯನ್ನು ಹೋಲಿಸಿದಾಗ, ಫೈರ್‌ಫಾಕ್ಸ್‌ ಸಹಾ ಸುಮಾರು ಅಷ್ಟೇ ಸ್ಮರಣೆಯನ್ನು ಬಳಸುತ್ತಿದೆ ಎಂಬುದನ್ನು ಕಂಡುಕೊಂಡರು.

ಸಾಫ್ಟ್‌ಪೀಡಿಯಾ ಗಮನಿಸಿದ ಸಂಗತಿಯೆಂದರೆ ಫೈರ್‌ಫಾಕ್ಸ್‌ 1.5 ಇತರ ಬ್ರೌಸರ್‌ಗಳಿಗಿಂತ ಹೆಚ್ಚಿನ ಸಮಯವನ್ನು ಪ್ರಾರಂಭಿಸಲು ತೆಗೆದುಕೊಂಡಿತು, ಮತ್ತು ಇದನ್ನು ಅನೇಕ ವೇಗದ ಪರೀಕ್ಷೆಗಳಿಂದ ಖಚಿತಪಡಿಸಿಕೊಳ್ಳಲಾಯಿತು.
IE 6 ವಿಂಡೋಸ್‌ XP ನಲ್ಲಿ ಫೈರ್‌ಫಾಕ್ಸ್‌ 1.5 ಗಿಂತ ವೇಗದಲ್ಲಿ ಪ್ರಾರಂಭಗೊಂಡಿತು ಏಕೆಂದರೆ ಅದರ ಅನೇಕ ಭಾಗಗಳು ಒಎಸ್‌ನಲ್ಲಿ ಮೊದಲೇ ಇದ್ದವು ಮತ್ತು ಅವು ಸ್ಟಾರ್ಟ್‌ಅಪ್ ಸಮಯದಲ್ಲಿ ಲೋಡ್ ಆದವು.  ಈ ಸಮಸ್ಯೆಯ ಪರಿಹಾರಕ್ಕಾಗಿ, ಒಂದು ಪ್ರೀಲೋಡರ್ ಅಪ್ಲಿಕೇಶನ್ ಅನ್ನು ರಚಿಸಲಾಯಿತು ಮತ್ತು ಅದು ಫೈರ್‌ಫಾಕ್ಸ್‌ ಪ್ರಾರಂಭವಾಗುವಾಗ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ರೀತಿಯಲ್ಲಿಯೇ ಅದರ ಅಂಶಗಳನ್ನು ಲೋಡ್ ಮಾಡಿತು. ಸೂಪರ್‌ಫೆಚ್‌ ಎಂಬ ಒಂದು ವಿಂಡೋಸ್‌ ವಿಸ್ತಾ ವೈಶಿಷ್ಟ್ಯವು ಅದನ್ನು ಆಗಾಗ ಬಳಸುತ್ತಿದ್ದರೆ ಇದೇರೀತಿಯ ಫೈರ್‌ಫಾಕ್ಸ್‌ ಪ್ರೀಲೋಡಿಂಗ್ ಕಾರ್ಯವನ್ನು ಮಾಡುತ್ತದೆ.

2006 ರಲ್ಲಿ *ಪಿಸಿ ವರ್ಲ್ಡ್‌*  ಮತ್ತು ಜಿಂಬ್ರಾ ನಡೆಸಿದ ಪರೀಕ್ಷೆಗಳು ಫೈರ್‌ಫಾಕ್ಸ್‌ 2 ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 7 ಗಿಂತ ಕಡಿಮೆ ಸ್ಮರಣೆಯನ್ನು ಉಪಯೋಗಿಸುತ್ತದೆ ಎಂಬುದನ್ನು ತೋರಿಸಿದವು. ಫೈರ್‌ಫಾಕ್ಸ್‌ 3 ಯು ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 7, ಒಪೇರಾ 9.50 ಬೀಟಾ, ಸಫಾರಿ 3.1 ಬೀಟಾ, ಮತ್ತು ಫೈರ್‌ಫಾಕ್ಸ್‌ 2 ಗಿಂತ ಕಡಿಮೆ ಸ್ಮರಣೆಯನ್ನು ಬಳಸುತ್ತದೆ ಎಂಬುದನ್ನು ಮೊಜಿಲ್ಲಾ, ಸೈಬರ್‌ನೆಟ್‌, ಮತ್ತು ದ ಬ್ರೌಸರ್‌ ವರ್ಲ್ಡ್ ನಡೆಸಿದ ಪರೀಕ್ಷೆಗಳು ತೋರಿಸಿದವು.

2009 ರ ಮಧ್ಯದಲ್ಲಿ ಬೀಟಾನ್ಯೂಸ್‌ ಫೈರ್‌ಫಾಕ್ಸ್‌ 3.5 ಅನ್ನು ಬೆಂಚ್‌ಮಾರ್ಕ್ ಮಾಡಿತು ಮತ್ತು ಅದು "XP ಯಲ್ಲಿ ಮೈಕ್ರೋಸಾಫ್ಟ್‌ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 7 ಗಿಂತ ಸುಮಾರು ಹತ್ತರಷ್ಟು ಉತ್ತಮವಾಗಿ ಕಾರ್ಯ ನಿರ್ವಹಿಸಿತು" ಎಂದು ಘೋಷಿಸಿತು.

### ಗೂಗಲ್‌ನೊಂದಿಗೆ ಸಂಬಂಧ 
ಗೂಗಲ್‌ನೊಂದಿಗೆ ಮೊಜಿಲ್ಲಾ ಕಾರ್ಪೊರೇಶನ್‌ನ ಸಂಬಂಧವನ್ನು ಮಾಧ್ಯಮವು ಗಮನಾರ್ಹವಾಗಿಸಿದೆ, ಅದರಲ್ಲಿಯೂ ಅವರ ಪೇಯ್ಡ್ ರೆಫರಲ್ ಒಡಂಬಡಿಕೆ ಕುರಿತಂತೆ.  ಫೈರ್‌ಫಾಕ್ಸ್‌ 2 ನಲ್ಲಿರುವ ಆ‍ಯ್‌೦ಟಿ-ಫಿಶಿಂಗ್‌ ರಕ್ಷಣೆ ಬಿಡುಗಡೆಯು ವಿಶೇಷವಾಗಿ ಗಮನಾರ್ಹವಾದ ವಿವಾದವನ್ನು ಹುಟ್ಟುಹಾಕಿತು: ಡೀಫಾಲ್ಟ್‌ ಆಗಿ ಸಕ್ರಿಯಗೊಳಿಸಲಾದ ಆ‍ಯ್‌೦ಟಿ-ಫಿಶಿಂಗ್‌ ರಕ್ಷಣೆಯು ಗೂಗಲ್‌ನ ಸರ್ವರ್‌ನಿಂದ ಬಳಕೆದಾರರ ಕಂಪ್ಯೂಟರ್‌ಗೆ ಗಂಟೆಗೆ ಎರಡು ಬಾರಿಯಂತೆ ಡೌನ್‌ಲೋಡ್‌ಗಳು ನವೀಕರಣವಾಗುವ ಒಂದು ಪಟ್ಟಿಯ ಆಧಾರಿತವಾಗಿತ್ತು. ಬಳಕೆದಾರರು GUIಯಲ್ಲಿಯೇ ಡೇಟಾ ನೀಡುಗರನ್ನು ಬದಲಿಸಲು ಸಾಧ್ಯವಿಲ್ಲ, ಮತ್ತು ಅವರಿಗೆ  ಡೀಫಾಲ್ಟ್‌ ಡೇಟಾ ನೀಡುಗರು ಯಾರು ಎಂಬ ಕುರಿತು ಮಾಹಿತಿಯನ್ನೂ ನೀಡಲಾಗಿರುವುದಿಲ್ಲ. ಈ ಬ್ರೌಸರ್‌ ಗೂಗಲ್‌ನ ಕೂಕಿಯನ್ನು ಪ್ರತೀ ನವೀಕರಣ ಕೋರಿಕೆಯೊಂದಿಗೆ ಕಳುಹಿಸುತ್ತದೆ. ಕೆಲವು ಇಂಟರ್‌‍ನೆಟ್‌ ಗೌಪ್ಯತೆ ಪ್ರಚಾರಮಾಡುವ ಗುಂಪುಗಳು ಗೂಗಲ್‌ ಈ ಡೇಟಾಗಳನ್ನು ಬಳಸುವ ಸಾಧ್ಯತೆಯ ಬಗ್ಗೆ ಕಾಳಜಿಯನ್ನು ವ್ಯಕ್ತಪಡಿಸಿದ್ದಾರೆ, ಅದರಲ್ಲಿಯೂ ವಿಶೇಷವಾಗಿ ಫೈರ್‌ಫಾಕ್ಸ್‌ನ ಗೌಪ್ಯತೆ ನೀತಿಯ ಪ್ರಕಾರ, "ಸುರಕ್ಷಿತಬ್ರೌಸಿಂಗ್‌" ಸೇವೆಯೊಂದಿಗೆ ಬರುವ ಕಲೆಹಾಕಿದ ಮಾಹಿತಿಯನ್ನು ಗೂಗಲ್ ತನ್ನ ವ್ಯವಹಾರ ಪಾಲುದಾರರನ್ನೂ ಸೇರಿ ಮೂರನೇ ಪಕ್ಷದವರೊಂದಿಗೆ ಹಂಚಿಕೊಳ್ಳಬಹುದಾಗಿದೆ. ಗೌಪ್ಯತೆಯ ಕುರಿತಾಗಿ ಡಿಸೆಂಬರ್‌ 2009ರ ಒಂದು CNBC ಕಾರ್ಯಕ್ರಮ ಆಸಾ ಡಾಟ್ಸ್‌ಲೆರ್‌ ದಲ್ಲಿನ ಗೂಗಲ್‌ ಸಿಇಒ ಎರಿಕ್ ಸ್ಮಿಟ್‌ರ ಪ್ರತಿಕ್ರಿಯೆಗಳ ನಂತರದಲ್ಲಿ ಮೊಜಿಲ್ಲಾದ ಸಮುದಾಯ ಅಭಿವೃದ್ಧಿ ನಿರ್ದೇಶಕ ಬಳಕೆದಾರರಿಗೆ ಫೈರ್‌ಫಾಕ್ಸ್‌ನ ಹುಡುಕಾಟವನ್ನು ಗೂಗಲ್‌ನಿಂದ ಬಿಂಗ್‌ ಗೆ ಬದಲಾಯಿಸಲು ಸಲಹೆ ಮಾಡಿದರು. ಗೂಗಲ್‌ ತನ್ನ ಗೂಗಲ್ ಕ್ರೋಮ್‌ ಬಿಡುಗಡೆಯಾಗುವವರೆಗೂ ಮೊಜಿಲ್ಲಾ ಫೈರ್‌ಫಾಕ್ಸ್ ಅನ್ನು ಯೂಟ್ಯೂಬ್‌ನಲ್ಲಿ ಪ್ರಚಾರ ಮಾಡಿತ್ತು. ಇತ್ತೀಚೆಗೆ, ಮೊಜಿಲ್ಲಾ ಭದ್ರತೆಯು ಗೂಗಲ್‌ನ ಕ್ರೋಮ್‌ ಬ್ರೌಸರ್‌‌ನಲ್ಲಿ ಭದ್ರತೆಯ ಕುರಿತಾದ ದೋಷಗಳನ್ನು ತೋರಿಸುವ ಮೂಲಕ ಅದಕ್ಕೆ ಸಹಾಯ ಮಾಡಿತು.
 
2005 ರಲ್ಲಿ, ಮೊಜಿಲ್ಲಾ ಫೌಂಡೇಶನ್‌ ಮತ್ತು ಮೊಜಿಲ್ಲಾ ಕಾರ್ಪೊರೇಶನ್‌ ಒಟ್ಟಾರೆಯಾಗಿ US$52.9 ಮಿಲಿಯನ್‌ ಅನ್ನು ಗಳಿಸಿದವು, ಮತ್ತು ಅದರಲ್ಲಿ ಸುಮಾರು 95 ಶೇಕಡಾದಷ್ಟು ಹುಡುಕಾಟ ಎಂಜಿನ್ ರಾಯಧನದಿಂದಲೇ ಬಂದಿತ್ತು.  2006 ರಲ್ಲಿ, ಮೊಜಿಲ್ಲಾ ಫೌಂಡೇಶನ್‌ ಮತ್ತು ಮೊಜಿಲ್ಲಾ ಕಾರ್ಪೊರೇಶನ್‌ ಒಟ್ಟಾರೆಯಾಗಿ US$66.9 ಮಿಲಿಯನ್‌ ಗಳಿಸಿದ್ದವು, ಮತ್ತು ಅದರಲ್ಲಿ ಸುಮಾರು 90 ಶೇಕಡಾದಷ್ಟು ಹುಡುಕಾಟ ಎಂಜಿನ್ ರಾಯಧನದಿಂದಲೇ ಬಂದಿತ್ತು.
2007 ರಲ್ಲಿ, the ಮೊಜಿಲ್ಲಾ ಫೌಂಡೇಶನ್‌ ಮತ್ತು ಮೊಜಿಲ್ಲಾ ಕಾರ್ಪೊರೇಶನ್ ಒಟ್ಟಾರೆಯಾಗಿ US$81 ಮಿಲಿಯನ್‌ ಗಳಿಸಿದ್ದವು, ಮತ್ತು 88 ಶೇಕಡಾದಷ್ಟು (US$66 ಮಿಲಿಯನ್‌) ಗೂಗಲ್‌ನಿಂದ ಬಂದಿತ್ತು.
2008ರಲ್ಲಿ, ಎರಡೂ ಮೊಜಿಲ್ಲಾ ಸಂಘಟನೆಗಳು ಒಟ್ಟಾರೆಯಾಗಿ US$78.6 ಮಿಲಿಯನ್‌ ಗಳಿಸಿದ್ದವು, ಮತ್ತು 91 ಶೇಕಡಾ ಗೂಗಲ್‌ನಿಂದ ಬಂದಿತ್ತು. 
ಮೊಜಿಲ್ಲಾ ಫೌಂಡೇಶನ್‌ ಮತ್ತು ಕಾರ್ಪೊರೇಶನ್‌ ಇವುಗಳನ್ನು IRS ಆಡಿಟ್ ಮಾಡುತ್ತಿದೆ ಮತ್ತು ಕೆಲವರ ಪ್ರಕಾರ ಅದರ ಲಾಭಾಪೇಕ್ಷೆಯಿಲ್ಲದ ಸ್ಥಿತಿಯು ಪ್ರಶ್ನಾರ್ಹವಾಗಿದೆ.

### ಮೈಕ್ರೋಸಾಫ್ಟ್‌‌ನಿಂದ ಪ್ರತಿಕ್ರಿಯೆ 
ಮೈಕ್ರೋಸಾಫ್ಟ್‌ನ ಆಸ್ಟ್ರೇಲಿಯಾದ ಕಾರ್ಯಾಚರಣೆಯ ಮುಖ್ಯಸ್ಥ, ಸ್ಟೀವ್ ವಾಮೋಸ್‌, 2004 ರ ಕೊನೆಯಲ್ಲಿ, ತಾನು ಫೈರ್‌ಫಾಕ್ಸ್‌ ಅನ್ನು ಒಂದು ಆತಂಕವೆಂದುಕೊಳ್ಳಲಿಲ್ಲ ಮತ್ತು ಮೈಕ್ರೋಸಾಫ್ಟ್‌ನ ಬಳಕೆದಾರರಲ್ಲಿ ಫೈರ್‌ಫಾಕ್ಸ್‌ನ ವೈಶಿಷ್ಟ್ಯ ಗುಚ್ಛದ ಕುರಿತು ಗಮನಾರ್ಹವಾದ ಬೇಡಿಕೆಯೇನೂ ಇಲ್ಲ ಎಂಬುದಾಗಿ ಹೇಳಿದರು. ಮೈಕ್ರೋಸಾಫ್ಟ್‌ ಅಧ್ಯಕ್ಷ ಬಿಲ್ ಗೇಟ್ಸ್‌ ಫೈರ್‌ಫಾಕ್ಸ್‌ ಬಳಸಿದ್ದಾರೆ, ಆದರೆ ಅವರ ಪ್ರತಿಕ್ರಿಯೆ ಎಂದರೆ "ಎಲ್ಲ ಕಾಲದಲ್ಲಿಯೂ ಬಹಳಷ್ಟು ಸಾಫ್ಟ್‌ವೇರ್‌ಗಳು ಡೌನ್‌ಲೋಡ್‌ ಮಾಡಲ್ಪಡುತ್ತವೆ, ಆದರೆ ಜನರು ನಿಜವಾಗಿಯೂ ಅವುಗಳನ್ನು ಬಳಸುತ್ತಾರೆಯೇ?"

ಜೂನ್‌ 30, 2005 ರ ಒಂದು ಮೈಕ್ರೋಸಾಫ್ಟ್‌ SEC ಫೈಲಿಂಗ್ ಪ್ರಕಾರ "ಮೊಜಿಲ್ಲಾದಂತಹ ಸ್ಪರ್ಧಿಗಳು ನೀಡುವ ಸಾಫ್ಟ್‌ವೇರ್‌  ನಮ್ಮ ವಿಂಡೋಸ್‌ ಆಪರೇಟಿಂಗ್ ಸಿಸ್ಟಮ್‌ ಉತ್ಪನ್ನಗಳ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ವೆಬ್‌ ಬ್ರೌಸಿಂಗ್ ಸಾಮರ್ಥ್ಯದೊಡನೆ ಸ್ಪರ್ಧೆ ನೀಡುತ್ತದೆ." ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 7 ರ ಬಿಡುಗಡೆ ಫಾಸ್ಟ್ ಟ್ರ್ಯಾಕ್‌ನದಾಗಿತ್ತು, ಮತ್ತು ಅದು ಈ ಮೊದಲು ಫೈರ್‌ಫಾಕ್ಸ್‌ನಲ್ಲಿ ಮತ್ತು ಇತರ ಬ್ರೌಸರ್‌ಗಳಲ್ಲಿದ್ದ ಟಾಬ್ಡ್ ಬ್ರೌಸಿಂಗ್‌ ಮತ್ತು RSS ಫೀಡ್‌ಗಳಂತಹ ಕಾರ್ಯಸೌಕರ್ಯಗಳನ್ನು ಹೊಂದಿತ್ತು.

ಮೈಕ್ರೋಸಾಫ್ಟ್‌ನ ಉನ್ನತಮಟ್ಟದ ಆಡಳಿತವು ಮೋಜಿಲ್ಲಾದೊಂದಿಂಗೆ ಅಂತಹ ಸಂಬಂಧವೇನೂ ಇಟ್ಟುಕೊಳ್ಳದಿದ್ದರೂ, ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ಅಭಿವೃದ್ಧಿ ತಂಡ ಒಂದು ಸಂಬಂಧವನ್ನು ನಿರ್ವಹಿಸುತ್ತಿದೆ. ಅವರು ನಿಯತವಾಗಿ ಭೇಟಿಮಾಡಿ  ವಿಸ್ತರಿತ ವ್ಯಾಲಿಡೇಶನ್ ಸರ್ಟಿಫಿಕೇಟ್‌ಗಳಂತಹ ವೆಬ್‌ ಪ್ರಮಾಣಗಳ ಕುರಿತು ಚರ್ಚಿಸುತ್ತಾರೆ. In 2005 ಮೊಜಿಲ್ಲಾ ಮೈಕ್ರೋಸಾಫ್ಟ್‌ ವೆಬ್‌ ಫೀಡ್‌ಗಳ ವೈಶಿಷ್ಟ್ಯದ ಸಾಮಾನ್ಯ ಗ್ರಾಫಿಕಲ್ ಪ್ರಸ್ತುತಿಯ ಕಾರಣಕ್ಕಾಗಿ ತನ್ನ ವೆಬ್‌ ಫೀಡ್‌ ಲೋಗೊ ಅನ್ನು ಬಳಸಲು ಒಪ್ಪಿಗೆ ನೀಡಿತು.

ಆಗಸ್ಟ್‌ 2006 ರಲ್ಲಿ, ಮೈಕ್ರೋಸಾಫ್ಟ್‌ ಮೊಜಿಲ್ಲಾ ಗೆ ಫೈರ್‌ಫಾಕ್ಸ್‌ ಅನ್ನು ಆಗ ಬಂದಿದ್ದ ವಿಂಡೋಸ್‌ ವಿಸ್ತಾದೊಂದಿಗೆ ಹೊಂದಿಸಲು ಸಹಾಯ ಮಾಡುವುದಾಗಿ ಹೇಳಿತು, ಮತ್ತು ಈ ಸಹಾಯವನ್ನು ಮೊಜಿಲ್ಲಾ ಸ್ವೀಕರಿಸಿತು.

ಅಕ್ಟೋಬರ್‌ 2006 ರಲ್ಲಿ, ಫೈರ್‌ಫಾಕ್ಸ್‌ 2 ವನ್ನು ಸಫಲವಾಗಿ ಪ್ರಾರಂಭಿಸಿದುದಕ್ಕೆ ಶುಭಾಶಯವಾಗಿ, ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ 7 ಅಭಿವೃದ್ಧಿ ತಂಡ ಮೊಜಿಲ್ಲಾಗೆ ಒಂದು ಕೇಕನ್ನು ಕಳುಹಿಸಿತು. ಬ್ರೌಸರ್‌ ಯುದ್ಧಗಳಿಗೆ ಒಪ್ಪಿಗೆಯಾಗಿ, ಕೆಲವು ಓದುಗರು ಆ ಕೇಕಿನಲ್ಲಿ ವಿಷ ಹಾಕಿರಬಹುದು ಎಂದು ತಮಾಷೆ ಮಾಡಿದರು, ಇನ್ನೂ ಕೆಲವರು ಹಾಸ್ಯ ಮಾಡುತ್ತ, ಅದಕ್ಕೆ ಪ್ರತಿಯಾಗಿ ಮೊಜಿಲ್ಲಾ ಸಹಾ ಒಂದು ಕೇಕ್ ಅನ್ನು ಅದರ ತಯಾರಿಕೆ ವಿಧಾನದೊಂದಿಗೆ ಕಳುಹಿಸಬೇಕು ಎಂದು ಸಲಹೆ ನೀಡಿದರು, ಮತ್ತು ಈ ಮಾತಿನಲ್ಲಿ ಅವರು ತೆರೆದ ಮೂಲ ಸಾಫ್ಟ್‌ವೇರ್‌ ಚಳುವಳಿ ಕುರಿತು ಉಲ್ಲೇಖಿಸಿ ಹಾಸ್ಯ ಮಾಡಿದ್ದರು.  IE ಅಭಿವೃದ್ಧಿ ತಂಡವು ಜೂನ್‌ 17, 2008 ರಂದು ಫೈರ್‌ಫಾಕ್ಸ್‌ 3 ರ ಸಫಲ ಬಿಡುಗಡೆಗಾಗಿ ಶುಭಾಶಯ ತಿಳಿಸುತ್ತಾ ಇನ್ನೊಂದು ಕೇಕ್ ಅನ್ನು ಕಳುಹಿಸಿತು.

ನವೆಂಬರ್‌ 2007 ರಲ್ಲಿ, ಜೆಫ್ ಜೋನ್ಸ್ (ಮೈಕ್ರೋಸಾಫ್ಟ್‌ನ ವಿಶ್ವಾಸಾರ್ಹ ಕಂಪ್ಯೂಟಿಂಗ್ ಗ್ರೂಪ್‌ನ ಒಬ್ಬ "ಭದ್ರತೆ ಯೋಜನಾ ನಿರ್ದೇಶಕ") ಫೈರ್‌ಫಾಕ್ಸ್‌ ಅನ್ನು ಟೀಕಿಸುತ್ತಾ, ಉದ್ಯಮ ಮಟ್ಟದಲ್ಲಿ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ಫೈರ್‌ಫಾಕ್ಸ್‌ಗಿಂತ ಕಡಿಮೆ ಅಪಾಯ ಸಾಧ್ಯತೆಯನ್ನು ಮತ್ತು ಕಡಿಮೆ ಹೆಚ್ಚಿನ ಭೀಕರ ಅಪಾಯ ಸಾಧ್ಯತೆಯನ್ನು ಹೊಂದಿದೆ ಎಂದು ಹೇಳಿಕೊಂಡರು.
ಮೊಜಿಲ್ಲಾ ಅಭಿವರ್ಧಕ ಮೈಕ್ ಶೇವರ್‌ ಈ ಅಧ್ಯಯನವನ್ನು ಕಡೆಗಣಿಸಿದರು, ಮತ್ತು  ಮೈಕ್ರೋಸಾಫ್ಟ್‌ನ ಭದ್ರತೆ ಸರಿಪಡಿಸುವಿಕೆಯ ರಾಶಿಗಳು ಮತ್ತು ಸರಿಪಡಿಸುವಿಕೆಯ ಕಡೆಗಿನ ಅಧ್ಯಯನದ ಕೇಂದ್ರೀಕರಿಸುವಿಕೆ, ಮತ್ತು ಅಪಾಯ ಸಾಧ್ಯತೆಯ ಕಡೆಗೆ ಗಮನ ಹರಿಸದಿರುವುದು ಪ್ರಮುಖ ದೋಷವಾಗಿದೆ ಎಂದು ಹೇಳಿದರು.

ಯೂರೋಪಿಯನ್‌ ಎಕನಾಮಿಕ್ ಏರಿಯಾ ಮೈಕ್ರೋಸಾಫ್ಟ್‌ ವಿಂಡೋಸ್‌ ಬಳಕೆದಾರರಿಗೆ 2010 ರಲ್ಲಿ ನೀಡಲಾದ ಹನ್ನೆರಡು ಬ್ರೌಸರ್‌ಗಳಲ್ಲಿ ಫೈರ್‌ಫಾಕ್ಸ್ ಒಂದಾಗಿದೆ.

### .ನೆಟ್‌ ಫ್ರೇಮ್‌ವರ್ಕ್‌ 3.5 ಸರ್ವೀಸ್‌ ಪ್ಯಾಕ್‌ 1 
ಫೆಬ್ರುವರಿ 2009 ರಲ್ಲಿ ಮೈಕ್ರೋಸಾಫ್ಟ್‌.ನೆಟ್‌ ಫ್ರೇಮ್‌ವರ್ಕ್‌ನ ಆವೃತ್ತಿ 3.5 ರ ಸರ್ವೀಸ್‌ ಪ್ಯಾಕ್‌ 1 ಅನ್ನು ಬಿಡುಗಡೆಗೊಳಿಸಿತು.  ಈ ನವೀಕರಣವು ಮೈಕ್ರೋಸಾಫ್ಟ್‌.ನೆಟ್‌ ಫ್ರೇಮ್‌ವರ್ಕ್‌ ಅಸಿಸ್ಟಂಟ್‌ ಆ‍ಯ್‌ಡ್-ಆನ್ ಅನ್ನು ಸ್ಥಾಪಿಸಿತು (ಕ್ಲಿಕ್‌ಒನ್ಸ್‌ ಬೆಂಬಲವನ್ನು ಸಕ್ರಿಯಗೊಳಿಸಿತು). ಬಳಕೆದಾರರು ಈ ಆ‍ಯ್‌ಡ್-ಆನ್ ಸ್ಥಾಪನೆಯನ್ನು ಆ‍ಯ್‌ಡ್-ಆನ್‌ಗಳ ಇಂಟರ್‌ಫೇಸ್ ಮುಖಾಂತರ ತೆಗೆಯಲು ಸಾಧ್ಯವಿಲ್ಲ ಎಂಬುದನ್ನು ಕಂಡುಹಿಡಿದ ಮೇಲೆ ಈ ನವೀಕರಣವು ಸಾಧಾರಣ ಮಟ್ಟದಲ್ಲಿ ಮಾಧ್ಯಮವನ್ನು ಸೆಳೆಯಿತು.  ವೆಬ್‌‌ಸೈಟ್‌ ಅನ್ನಾಯನ್ಸಸ್.ಆರ್ಗ್ ಈ ನವೀಕರಣದ ಕುರಿತು ಒಂದು ಲೇಖನವನ್ನು ಪ್ರಕಟಿಸಿದ ಕೆಲವು ತಾಸುಗಳ ನಂತರದಲ್ಲಿ, ಮೈಕ್ರೋಸಾಫ್ಟ್‌ ಉದ್ಯೋಗಿ ಬ್ರಾಡ್ ಅಬ್ರಾಮ್ಸ್ ತನ್ನ ಬ್ಲಾಗ್‌ನಲ್ಲಿ ಯಾಕೆ ಈ ಆ‍ಯ್‌ಡ್-ಆನ್ ಅನ್ನು ಸ್ಥಾಪಿಸಲಾಯಿತು ಎಂಬ ಕುರಿತು ಮೈಕ್ರೋಸಾಫ್ಟ್‌ನ ವಿವರಣೆಯನ್ನು ನೀಡಿದರು, ಮತ್ತು ಅದನ್ನು ಹೇಗೆ ತೆಗೆಯುವುದು ಎಂಬುದರ ಕುರಿತು ವಿವರವಾದ ಸೂಚನೆಗಳನ್ನೂ ನೀಡಿದರು.

16 ಅಕ್ಟೋಬರ್‌ 2009 ರಂದು, ಮೊಜಿಲ್ಲಾವು ಮೈಕ್ರೋಸಾಫ್ಟ್‌.ನೆಟ್‌ ಫ್ರೇಮ್‌ವರ್ಕ್‌ ಅಸಿಸ್ಟಂಟ್‌‌ನ ಎಲ್ಲಾ ಆವೃತ್ತಿಗಳು ಫೈರ್‌ಫಾಕ್ಸ್‌ನೊಂದಿಗೆ ಬಳಸಲ್ಪಡುವುದನ್ನು ಮತ್ತು ಮೊಜಿಲ್ಲಾ ಆ‍ಯ್‌ಡ್-ಆನ್‌ಗಳು ಸೇವೆಯಿಂದ ತಡೆಯಿತು. ಎರಡು ದಿನಗಳ ನಂತರ, ಮೈಕ್ರೋಸಾಫ್ಟ್‌ ಇದು ಅಪಾಯ ಸಾಧ್ಯತೆಗಳಿಗೆ ಕಾರಣವಲ್ಲ ಎಂದು ಖಚಿತಪಡಿಸಿದ ಮೇಲೆ ಈ ಆ‍ಯ್‌ಡ್-ಆನ್ ಅನ್ನು ತಡೆಪಟ್ಟಿಯಿಂದ ತೆಗೆಯಲಾಯಿತು. ಮೈಕ್ರೋಸಾಫ್ಟ್‌.ನೆಟ್‌ ಫ್ರೇಮ್‌ವರ್ಕ್‌ ಅಸಿಸ್ಟಂಟ್‌ (ಜೂನ್‌ 10, 2009 ರಂದು ಮೊಜಿಲ್ಲಾ ಆ‍ಯ್‌ಡ್-ಆನ್‌ಗಳು ಸೇವೆಗಳಿಗೆ ಆವೃತ್ತಿ 1.1, ಬಿಡುಗಡೆಗೊಂಡಿರುವುದು) ನ ಇತ್ತೀಚಿನ ಆವೃತ್ತಿಯು allows the ಬಳಕೆದಾರರಿಗೆ ಸಾಮಾನ್ಯ ರೀತಿಯಲ್ಲಿ ನಿಷ್ಕ್ರಿಯಗೊಳಿಸಲು ಮತ್ತು ಸ್ಥಾಪನೆಯನ್ನು ತೆಗೆಯಲು ಅವಕಾಶ ನೀಡುತ್ತದೆ.

### ಅಪಾಯಸಾಧ್ಯತೆ ಅಂಕಿಅಂಶಗಳು 
ಫೈರ್‌ಫಾಕ್ಸ್‌ ಭದ್ರತೆ ಅಪಾಯ ಸಾಧ್ಯತೆಗಳನ್ನು ಬಹಳ ಬೇಗದಲ್ಲಿ ಸರಿಪಡಿಸುತ್ತವೆ. 2006 ರ ಮೊದಲ ಅರ್ಧದ ದತ್ತಾಂಶಗಳ ಆಧಾರದಿಂದ ರೂಪಿಸಿದ ಸಿಮ್ಯಾಂಟೆಕ್‌ ನ ಇಂಟರ್‌‍ನೆಟ್‌ ಸೆಕ್ಯುರಿಟಿ ಥ್ರೆಟ್ ರಿಪೋರ್ಟ್ Vol. 10  ಪ್ರಕಾರ, ಈ ಸಮಯದಲ್ಲಿ ಫೈರ್‌ಫಾಕ್ಸ್‌ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ಗಿಂತ ಹೆಚ್ಚಿನ ಸಾರ್ವಜನಿಕ ಅಪಾಯ ಸಾಧ್ಯತೆಗಳನ್ನು ಹೊಂದಿದ್ದರೂ (47 ಗೆ ವಿರುದ್ಧವಾಗಿ 38), ಎಕ್ಸ್‌ಪ್ಲಾಯ್ಟ್ ಕೋಡ್‌ ಲಭ್ಯವಾದ ಮೇಲೆ  ಫೈರ್‌ಫಾಕ್ಸ್‌ನ ಅಪಾಯ ಸಾಧ್ಯತೆಗಳನ್ನು ಸರಾಸರಿ ಒಂದು ದಿನದಲ್ಲಿ ಸರಿಪಡಿಸಲಾಯಿತು, ಆದರೆ ಅದಕ್ಕೆ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ಒಂಬತ್ತು ದಿನಗಳನ್ನು ತೆಗೆದುಕೊಂಡಿತು.

ಕೆಲವರ ಪ್ರಕಾರ, ಫೈರ್‌ಫಾಕ್ಸ್‌ ಹೆಚ್ಚು ಪ್ರಸಿದ್ಧಗೊಳ್ಳುತ್ತಿದ್ದಂತೆಯೇ, ಹೆಚ್ಚಿನ ಅಪಾಯ ಸಾಧ್ಯತೆಗಳು ಉಂಟಾಗುತ್ತವೆ, ಆದರೆ ಇದನ್ನು ಮೊಜಿಲ್ಲಾ ಫೌಂಡೇಶನ್‌ ಅಧ್ಯಕ್ಷ ಮಿಚ್ಚೆಲ್ ಬೇಕರ್‌ ತಿರಸ್ಕರಿಸಿ: "ಮಾರುಕಟ್ಟೆ ಹಂಚಿಕೆ ಮಾತ್ರ ಹೆಚ್ಚಿನ ಅಪಾಯ ಸಾಧ್ಯತೆಗಳನ್ನು ತರುತ್ತದೆ ಎಂಬ ಆಲೋಚನೆ ಸಾಮಾನ್ಯವಾಗಿದೆ.  ಆದರೆ ಅದೇನೂ ಸಂಬಂಧಪಟ್ಟಿರುವುದಿಲ್ಲ".

### ತಜ್ಞ ಮತ್ತು ಮಾಧ್ಯಮ ಪ್ರಸಾರ ವ್ಯಾಪ್ತಿ 
ಯುನಿಟೆಡ್ ಸ್ಟೇಟ್ಸ್ ಕಂಪ್ಯೂಟರ್‌ ಎಮರ್ಜೆನ್ಸಿ ರೆಡಿನೆಸ್ ಟೀಮ್ (US-CERT) ಅಕ್ಟೋಬರ್‌ 2004 ರಲ್ಲಿ ಹೇಳಿದ ಪ್ರಕಾರ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ನ ವಿನ್ಯಾಸವೇ ಅದನ್ನು ಸುರಕ್ಷಿತವಾಗಿಡಲು ಕಷ್ಟವಾಗಿಸುತ್ತದೆ. ಇದಕ್ಕೆ ವಿರುದ್ಧವಾಗಿ, ಅವರ ಯಾವ ಕಾಳಜಿಗಳೂ ಫೈರ್‌ಫಾಕ್ಸ್‌ಗೆ ಅನ್ವಯಿಸುವುದಿಲ್ಲ.
IE ಡೊಮೇನ್/ಝೋನ್ ಭದ್ರತಾ ಮಾದರಿಗೆ ಸಂಬಂಧಿಸಿದ ತಂತ್ರಜ್ಞಾನದಲ್ಲಿ, ಸ್ಥಳೀಯ ಫೈಲ್ ವ್ಯವಸ್ಥೆ (ಸ್ಥಳೀಯ ಮಶಿನ್ ಜೋನ್) ಟ್ರಸ್ಟ್, ಡೈನಾಮಿಕ್ HTML (DHTML) ಡಾಕ್ಯುಮೆಂಟ್ ಆಬ್ಜೆಕ್ಟ್ ಮಾಡೆಲ್ (ನಿರ್ದಿಷ್ಟವಾಗಿ, ಮಾಲೀಕತ್ವದ DHTML ವೈಶಿಷ್ಟ್ಯಗಳು), HTML ಸಹಾಯ ವ್ಯವಸ್ಥೆ, MIME ಟೈಪ್ ಡಿಟರ್ಮಿನೇಶನ್, ಗ್ರಾಫಿಕಲ್ ಬಳಕೆದಾರ ಇಂಟರ್‌ಫೇಸ್‌ (GUI), ಮತ್ತು ಆ‍ಯ್‌ಕ್ಟೀವ್‌ಎಕ್ಸ್ ಮುಂತಾದವುಗಳಿಗೆ ಸಂಬಂಧಿಸಿದ ಅನೇಕ ಗಂಭೀರವಾದ ಅಪಾಯ ಸಾಧ್ಯತೆಗಳಿವೆ... IE ಯನ್ನು ವಿಂಡೋಸ್‌ಗೆ ಹೇಗೆ ಸಂಯೋಜಿಸಲಾಗಿದೆಯೆಂದರೆ ಅದರಲ್ಲಿನ ಅಪಾಯ ಸಾಧ್ಯತೆಗಳು ದಾಳಿಕಾರರಿಗೆ ಆಪರೇಟಿಂಗ್ ಸಿಸ್ಟಮ್‌ಗೆ ಅತ್ಯಂತ ಗಮನಾರ್ಹವಾದ ಸಾಧ್ಯತೆಯನ್ನು ಒದಗಿಸಿಕೊಡುತ್ತದೆ.

ಬ್ರೂಸ್ ಶೀನಿಯರ್‌ ಮತ್ತು ಡೇವಿಡ್ ಎ. ವೀಲರ್, ಮುಂತಾದ ಭದ್ರತೆ ತಜ್ಞರ ಸಲಹೆಯ ಪ್ರಕಾರ, ಬಳಕೆದಾರರು ತಮ್ಮ ಸಾಮಾನ್ಯ ಬಳಕೆಗೆ ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌ ಅನ್ನು ಬಳಸುವುದನ್ನು ನಿಲ್ಲಿಸಬೇಕು ಮತ್ತು ಬೇರೆಯ ಬ್ರೌಸರ್‌ ಬಳಸಬೇಕು; ವೀಲರ್ ನಿರ್ದಿಷ್ಟವಾಗಿ ಫೈರ್‌ಫಾಕ್ಸ್‌ ಅನ್ನು ಸಲಹೆ ನೀಡಿದರು.

ಇನ್ನೂ ಅನೇಕ ತಂತ್ರಜ್ಞಾನ ಅಂಕಣಕಾರರು ಸಹಾ ಇದನ್ನೇ ಹೇಳಿದ್ದು, ಅವರಲ್ಲಿ *ವಾಲ್ ಸ್ಟ್ರೀಟ್ ಜರ್ನಲ್*  ಅಂಕಣಕಾರ ವಾಲ್ಟರ್ ಎಸ್. ಮೋಸ್‌ಬರ್ಗ್, *ಯುಎಸ್‌ಎ ಟುಡೆ* ಯ ಬೈರನ್ ಅಕೊಹಿಡೋ ಮತ್ತು ಜಾನ್ ಸ್ವಾರ್ಟ್ಸ್, *ಫೋರ್ಬ್ಸ್** ನ ಅರಿಕ್ ಹೆಸೆಲ್‌ಡಾಲ್, ಇವೀಕ್‌.ಕಾಮ್ ವರಿಷ್ಟ ಸಂಪಾದಕ ಸ್ಟೀವನ್‌ ಜೆ. ವ್ಯಾಗನ್-ನಿಕೋಲ್ಸ್, ಮತ್ತು ಡೆಸ್ಕ್‌ಟಾಪ್ ಪೈಪ್‌ಲೈನ್‌ನ ಸ್ಕಾಟ್ ಫಿನ್ನೀ ಸೇರಿದ್ದಾರೆ.** *

### ಪ್ರಶಸ್ತಿಗಳು 
ಮೊಜಿಲ್ಲಾ ಫೈರ್‌ಫಾಕ್ಸ್ ಹಲವಾರು ಪ್ರಶಸ್ತಿಗಳನ್ನು ವಿವಿಧ ಸಂಸ್ಥೆಗಳಿಂದ ಕೊಟ್ಟಿದೆ. ಈ ಪ್ರಶಸ್ತಿ ಒಳಗೊಂಡಂತೆ:
* ಪಿಸಿ ಮ್ಯಾಗಜೀನ್ ಎಡಿಟರ್ಸ್ ಚಾಯಿಸ್,ಜೂನ್ 2008
* ಸಿಎನ್‌ಇಟಿ ಎಡಿಟರ್ಸ್ ಚಾಯಿಸ್,ಜೂನ್ 2008
* ಪಿಸಿ ವರ್ಲ್ಡ್ 100 ಬೆಸ್ಟ್ ಪ್ರೊಡಕ್ಟ್ ಆಫ್ 2008, ಮೇ 2008
* ವೆಬ್‌ವೇರ್ 100 ವಿನ್ನರ್, ಏಪ್ರಿಲ್ 2008
* ವೆಬ್‌ವೇರ್ 100 ವಿನ್ನರ್,ಜೂನ್ 2007
* ಪಿಸಿ ವರ್ಲ್ಡ್ 100 ಬೆಸ್ಟ್ ಪ್ರೊಡಕ್ಟ್ ಆಫ್ 2007, ಮೇ 2007
* ಪಿಸಿ ಮ್ಯಾಗಜೀನ್ ಎಡಿಟರ್ಸ್ ಚಾಯಿಸ್, ಆಕ್ಟೋಬರ್ 2006
* ಸಿಎನ್‌ಇಟಿ ಎಡಿಟರ್ಸ್ ಚಾಯಿಸ್, ಆಕ್ಟೋಬರ್ 2006
* ಪಿಸಿ ವರ್ಲ್ಡ್ಸ್ 100 ಬೆಸ್ಟ್ ಪ್ರೊಡಕ್ಟ್ ಆಫ್ 2006, ಜುಲೈ 2006
* ಪಿಸಿ ಮ್ಯಾಗಜೀನ್ ಟೆಕ್ನಿಕಲ್ ಎಕ್ಸೆಲೆನ್ಸ್ ಅವಾರ್ಡ್, ಸಾಫ್ಟ್‌ವೇರ್‌ ಾ‍ಯ್‌೦ಡ್ ಡೆವಲಪ್‌ಮೆಂಟ್ ಟೂಲ್ಸ್ ಕೆಟಗರಿ,ಜನವರಿ  2006
* ಪಿಸಿ ಮ್ಯಾಗಜೀನ್ ಬೆಸ್ಟ್ ಆಫ್ ದ ಇಯರ್ ಅವಾರ್ಡ್, ಡಿಸೆಂಬರ್ 27, 2005
* ಪಿಸಿ ಪ್ರೊ ರೀಯಲ್ ವರ್ಲ್ಡ್ ಅವಾರ್ಡ್ (ಮೊಜಿಲ್ಲಾ ಫೌಂಡೇಶನ್‌), ಡಿಸೆಂಬರ್ 8, 2005
* ಸಿಎನ್‌ಇಟಿ ಎಡಿಟರ್ಸ್ ಚಾಯಿಸ್, ನವೆಂಬರ್ 2005
* ಯುಕೆ ಯುಸಾಬಿಲಿಟಿ ಪ್ರೊಫೆಶನಲ್ಸ್ ಅಸೊಸಿಯೇಶನ್ ಬೆಸ್ಟ್ ಅವಾರ್ಡ್ ಸಾಪ್ಟ್‌ವೇರ್ ‌ ಅಪ್ಲಿಕೇಶನ್ 2005, ನವೆಂಬರ್ 2005
* ಮ್ಯಾಕ್‌ವರ್ಲ್ಡ್ ಎಡಿಟರ್ಸ್ ಚಾಯಿಸ್ ವಿತ್ ಎ 4.5 ಮೈಸ್ ರೇಟಿಂಗ್, ನವೆಂಬರ್ 2005
* ಸಾಪ್ಟ್‌ಪೀಡಿಯಾ ಯುಸರ್ಸ್ ಚಾಯಿಸ್ ಅವಾರ್ಡ್,ಸೆಪ್ಟೆಂಬರ್ 2005
* ಟಿಯಿಎಕ್ಸ್ ೨೦೦೫ ರೀಡರ್ಸ್ ಚಾಯಿಸ್ ಅವಾರ್ಡ್, ಸೆಪ್ಟೆಂಬರ್ 2005
* ಪಿಸಿ ವರ್ಲ್ಡ್ ಪ್ರೊಡಕ್ಟ್ ಆಫ್ ದ ಇಯರ್, ಜೂನ್ 2005
* ಫೋರ್ಬ್ಸ್ ಬೆಸ್ಟ್ ಆಫ್ ದ ವೆಬ್, ಮೇ 2005
* ಪಿಸಿ ಮ್ಯಾಗಜೀನ್ ಎಡಿಟರ್ಸ್ ಚಾಯಿಸ್, ಮೇ 2005

## ಇವನ್ನೂ ಗಮನಿಸಿ 
* ಇಂಟರ್ನೆಟ್‌ ಎಕ್ಸ್‌ಪ್ಲೋರರ್‌
* ನೆಟ್‌ಸ್ಕೇಪ್‌ ನೇವಿಗೇಟರ್‌
* ಬ್ರೌಸರ್‌ ಯುದ್ಧಗಳು
*  ಬ್ರೌಸರ್‌ಗಳ ನಡುವೆ ಹೋಲಿಕೆ
* ಮೊಜಿಲ್ಲಾ ಫೈರ್‌ಫಾಕ್ಸ್‌ನ ಇತಿಹಾಸ
* ಫೈರ್‌ಫಾಕ್ಸ್‌ ವಿಸ್ತರಣೆಗಳ ಪಟ್ಟಿ
* ವೆಬ್ ಬ್ರೌಸರ್‌ಗಳ ಪಟ್ಟಿ
* ಮೊಜಿಲ್ಲಾ ಪ್ರಿಸಮ್
* ವೆಬ್‌ ಬ್ರೌಸರ್‌ಗಳ ಕಾಲ
* ದ ಬುಕ್ ಆಫ್ ಮೊಜಿಲ್ಲಾ

## ಆಕರಗಳು 
## ಹೆಚ್ಚಿನ ಮಾಹಿತಿಗಾಗಿ 
* 
* 
* 
* 
* 
* 
* 

## ಬಾಹ್ಯ ಕೊಂಡಿಗಳು 
* ಅಂತಿಮ-ಬಳಕೆದಾರರಿಗಾಗಿ ಮೊಜಿಲ್ಲಾ ಫೈರ್‌ಫಾಕ್ಸ್ ಹೋಮ್‌ಪೇಜ್ 
* ಮೊಜಿಲ್ಲಾ ಫೌಂಡೇಶನ್‌ ಹೋಮ್‌ಪೇಜ್
* ಫೈರ್‌ಫಾಕ್ಸ್‌ ವ್ಯಾಪಾರೀ/ಜಾಹೀರಾತು ಸೈಟ್ 
* 

ವರ್ಗ:ಮೊಜಿಲ್ಲಾ ಫೈರ್‌ಫಾಕ್ಸ್
ವರ್ಗ:ಉಚಿತ ಎಫ್‌ಟಿಪಿ ಗ್ರಾಹಕರು
ವರ್ಗ:ಗೊಫರ್ ಗ್ರಾಹಕರು
ವರ್ಗ:ಉಚಿತ ಬಹುಭಾಷಿಕ ಸಾಫ್ಟ್‌ವೇರ್‌
ವರ್ಗ:ಸಿ ++ ಭಾಷೆಯಲ್ಲಿ ಪ್ರೋಗ್ಯಾಮ್‌ ಮಾಡಲಾಗಿರುವ ಉಚಿತ ಸಾಫ್ಟ್‌ ವೇರ್‌
ವರ್ಗ:2002 ಸಾಫ್ಟ್‌ವೇರ್‌
ವರ್ಗ:ಅಂತರಜಾಲ ಇತಿಹಾಸ
ವರ್ಗ:ಮಿಶ್ರ-ವೇದಿಕೆಯ ಉಚಿತ ಸಾಫ್ಟ್‌ ವೇರ್‌
ವರ್ಗ:ಲಿನಕ್ಸ್‌ ಸಾಫ್ಟ್‌ವೇರ್‌
ವರ್ಗ:ಮ್ಯಾಕ್ ಒಎಸ್ ಎಕ್ಸ್ ವೆಬ್‌ ಬ್ರೌಸರ್‌ಗಳು
ವರ್ಗ:OS/2 ವೆಬ್‌ ಬ್ರೌಸರ್‌ಗಳು
ವರ್ಗ:POSIX ವೆಬ್‌ ಬ್ರೌಸರ್‌ಗಳು
ವರ್ಗ:ಯುನಿಕ್ಸ್‌ ಇಂಟರ್‌ನೆಟ್ ಸಾಫ್ಟ್‌ವೇರ್‌
ವರ್ಗ:ವಿಂಡೋಸ್‌ ವೆಬ್‌ ಬ್ರೌಸರ್‌ಗಳು
ವರ್ಗ:ಗಣಕ ವಿಜ್ಞಾನ